
PRI RET-2011 



“Verda salono”. 
Anatolo Ivasenko 
kaj Vladimir Bespa- 
lov gvidis perfekti- 
gajn lecionojn por la 
komencantoj; Ma- 
rina Kocarj detale 
rakontis pri sia vo- 
jaĝo tra Skandinavio 
al UK en Danio kaj 
pri la Kongreso 
mem, montris 

fotojn; Garik Koko- 
lija gvidis konver- 
sacian rondon; 



De la 8-a ĝis la 18-a de aŭ- 
gusto en Betta (apud Gelen- 
ĝik) okazis Rusiaj E-Tagoj. En 
la aranĝo partoprenis 48 per- 
sonoj el 18 urboj: Arĥangeljsk, 

Cĥinvali, Ĉusovoj, Dimitrov- 
grad, Gelenĝik, Jelec, Kazanj, 

Krasnodar, BCrasnojarsk, 

Moskvo, Novoĉerkassk, 

Pennj, Sankt-Peterburg, Soĉi, 

Taganrog, Uljanovsk, Usinsk, 

Volgodonsk. 

La partoprenantoj povis 
ĝui la ripozon ĉe la maro kaj 
pasigi 10 tagojn en E-etoso. 30 
personoj loĝis en la pensiono 
“Kristall”, situanta tuj apud la 
marbordo, la aliaj luis ĉam- 
brojn en apudaj privataj do- 
moj, unu familio loĝis en pro- 
pra tendo en kampadejo Vladimir Bespalov, Tatjana Iljutkina, Anatolo Ivasenko 

Preskaŭ ĉiuvespere estis koncertoj. Kantis Mikaelo Povorin (Moskvo), Marina 
Kocarj (Krasnodar), Evelina Sokolova (Krasnojarsk), kaj certe oni ofte kantis ko- 
mune. Interesan artan programon preparis la dimitrovgradanoj sub gvido de Tat- 
jana Iljutkina. 

Ĉiuj programeroj okazis aŭ en somera amfiteatro, aŭ en aparta pavilono, al kiu 
ni donis la nomon 


Marina Kocarj rakontas pri sia vojaĝo al UK 

komencantoj, kaj ne nur ili, kun intereso ludis Esperanto-domenon, kiu estas utila 
lemiga ludo (krasnodaraj esperantistoj ricevis ĝin kiel heredaĵon de mortinta pas- 
intjare esperantisto E.Ĥomiĉ, kiu siavice ricevis ĝin donace de hungaraj E-amikoj). 
Ĉiu komencanto fine de la perfektiga kurso ricevis donace E-libron kaj ekzem- 
pleron de la revuo “Esperanto”. 

Okazis ankaŭ vespero de ludoj, gvidata de Nina Zueva (Jelec). Dezirantoj par- 
toprenis en diversaj ekskursoj kaj promenadoj en la ĉirkaŭaĵoj. Enkadre de la li- 
broservo mi vendis 14 librojn de Martinus (ruslingvaj, sed en ili temas ankaŭ pri E- 
o), 700 rublojn el ties vendokosto mi sendis al REU-kaso kiel mecenatan helpon. 

Mi ŝatus rimarki, ke al tiu ĉi RET aliĝis 68 personoj, sed pro diversaj kaŭzoj 
sukcesis veni nur 48. Pri sukcesoj kaj mankoj de nia pasinta aranĝo prefere rakontu 

mem la parto- 
prenintoj. Mi fa- 
ris tion, kion mi 
povis, REU- 
Estraro fakte 
neniel helpis al 
mi. Eĉ Svetlana 
Smetanina, kiu 
planis veni, kiun 
multaj atendis kaj 
volis vidi, last- 
momente ŝanĝis 
siajn planojn pro 
iuj gravaj aferoj. 



konversacia rondo 

Plej verŝajne, sekvajare mi ne organizos RET en Gelenĝik, sed eble nur vican 
GelERT. 

Anatolij Ivasenko, 
membro de la Organiza Komitato de RET-2011, 
prezidanto de Krasnodara E-klubo 

LA FELIĈIGA RET 

Ci-somere ni familie decidis vojaĝi al RET. 

Kaj feliĉe por ni (siberianoj) ĝi okazis ne en 
malvarmaj kaj aŭguste malsekaj arbaroj, sed sur 
bordo de Nigra maro! 

Per tiuj vortoj mi povus fini rakonton pri 
miaj impresoj de la renkontiĝo, ĉar estas evi- 
dente ke Esperanto + Maro = Feliĉa Siberiano 
(des pli se gesiberianoj estas kun infano). Sed 
certe necesas iom priskribi detalojn. 

La loko - ĉarmega. Tre bona ripozejo en ar- 
baro, kie estas ĉiam freŝe pro multaj arboj kaj 
kreskaĵoj. Pitoreska arbara malsupreniĝanta 
ŝtupar-vojo al marbordo. Surstrata amfiteatra 
koncertejo. 

La RET-anoj. Ne tre multaj, ne tre spertaj (bedaurinde kelkaj spertuloj hazarde 
ne sukcesis veni pro diversaj kialoj), ne tre junaj laŭ pasportoj, sed certe junaj 
anime (ĉu eblas alie en esperantista medio?). La programo. Maten-tage - plejparte 
porkomencanta, kaj vespere diverskoncerta kaj distra. 

Do. Nenio malhelpis esti feliĉa dum la renkontiĝo. Dumtaga naĝado en la maro 
ne forlogis nin de la programo. Kaj la vespera programo estis ĝuste tiu Esperanto- 
ĉerizo sur la torto de nia feriado. 

Kaj ankoraŭ unu ĉarmeco de malgrandaj renkontiĝoj. Dum Esperanto-vivo oni 

renkontas multe da ho- 
moj el diversaj urboj- 
landoj. Kaj ĝuste en 
malgrandaj renkontiĝoj 
oni finfine ekhavas ŝan- 
con konatiĝi kaj eka- 
mikiĝi. Malgranda 
renkontiĝo estas kiel 
lenso por ĉiu parto- 
prenanto. 

Koran dankon al la 
organizantoj pro la ne- 
forgsebla renkontiĝo! 

Evelina Sokolova 
(Krasnojarsk) 



nokta ludorondo 

PRI MAGOMET ISAJEV 
- KELKAJ PERSONAJ RIMARKOJ 

Kiel ni bedaŭrinde eksciis, la 20-an de junio 2011 
en Moskvo forpasis Magomet Izmajloviĉ Isajev (1928- 
2011), konata socilingvisto, lingvopolitikisto kaj es- 
perantisto. Mi volonte skribas tekston pri la forpasinto, 
des pli, ĉar en la reto unu persono bedaŭrinde tre 
senkulture kaj primitive atakas la scienciston. Post- 
morte tio ja facilas... 

Mi konatiĝis kun Isajev fme de la 1960-aj jaroj en 
Moskvo, kiam li ankoraŭ estis asistanto de Evgenij 
Bokarjov en la Lingvistika Instituto de la Akademio de Sciencoj de USSR. Post la 
forpaso de Bokarjov Isajev fariĝis kvazaŭ lia posteulo, almenaŭ se temas pri influ- 
havaj kontaktoj kun la sovetiaj lingvistikaj rondoj kaj lia posta rolo en la sovetia 
Esperanto-movado. 

Pro mia multjara agado kiel respondeca sekretario de la Esperanto-Asocio en 
Kulturligo de GDR (intemacia mallongigo: GDREA) mi klopodis en GDR kaj ek- 
ster ĝi antaŭenpuŝi du agadodirektojn. Unue, tio estis la movadstrategie grava 
kunlaboro de la Esperanto-organizaĵoj de socialismaj landoj. A1 tio i.a. apartenis la 
ĉiujaraj konsultiĝoj, sed ankaŭ multaj kontaktoj inter la membroj de la organizaĵoj, 
ankaŭ amikeckontraktoj ktp. Kaj due mi klopodis pri la evoluigo de scienca bazo 
por la praktika esperantista agado. En ambaŭ sferoj la kontaktoj kun Isajev estis 
ege gravaj kaj tre fruktodonaj. Mi povas diri, ke certagrade evoluis eĉ iuj amikaj ri- 
latoj inter Magometo kaj mi. Mi ne certas, ĉu li tion simile vidis, almenaŭ mi tiel 
sentis. 

Iom detale sekvante la malfacilan evoluon de la sovetia movado, mi ja konsciis 
pri la malsamaj opinioj, kiujn la “praktikaj” sovetiaj esperantistoj havis pri Ma- 
gomet Isajev. Li unue estis prezidanto de la Komisiono pri Intemaciaj Ligoj de 
Sovetiaj Esperantistoj ĉe Unio de Sovetiaj Societoj de Amikeco kaj Kulturaj Ligoj 
kun Eksterlando (1971-1979) kaj poste de la Asocio de Sovetiaj Esperantistoj 
(1979-1989). En tiuj funkcioj li ne povis memstare kaj laŭvole agadi. Ĉe lia flanko 
ĉiam troviĝis iu “respondeca sekretario”, do - bedaŭrinde - miaj kolegoj, kiuj ofte 
ŝanĝiĝis kaj pri kiuj mi ne tre feliĉis. Magometo, miaj kolegoj el la soclandoj kaj 
mi ofte klopodis priparoli gravajn temojn en malĉeesto de tiaj “akompanantoj”. Tio 
bone sukcesis. Do, mi sciis pri lia malfacila pozicio: rekonata sciencisto, kiu devas 
subiĝi al malvasthorizontaj dungitoj, kiuj fakte malŝatis sian laboron, la lingvon kaj 
la adeptojn de tiu lingvo. Li ne ĉiam povis agi tiel, kiel ne malmultaj sovetiaj es- 
perantistoj tion esperis. Li eĉ ne povis memstare ellabori siajn prelegojn. Mi 
memoras iun belan anekdoton pri tio. Iam li preparis prelegon por la Intemacia 
Kongresa Universitato de iu UK. Reage al la postulo de la Esperanta Komisiono en 
SSOD, ke li montm la tekston, li respondis, ke jam ĉion aprobis la Akademia Insti- 
tuto. Oni akceptis. Kiam la Akademia Instituto volis vidi la tekston, li respondis, ke 
jam ĉion aprobis la Esperanto-Komisiono en SSOD. Ankaŭ ili akceptis... Nu, li 

ankaŭ estis ruza. 

Mi ne nur ofte renkontis Magomet Isajev dum Universalaj Kongresoj kaj dum 
la ĉiujaraj Konsultiĝoj, kiam ni multe priparolis komunajn problemojn de nia ne 
ĉiam facila agado. Pri la problemoj de la Esperanto-movado en la soclandoj mi 
verkis la broŝuron “Esperanto kaj Socialismo”, kies dua korektita eldono aperis en 
2007 en la eldonejo “Mondial” (New York). Cetere, ĝia rusa versio enestas en la 
libro de Oleg Krasnikov kaj mi {Esperanto-dviĵenie: fragmenti istorii. Moskvo: 
Impeto, 2008). Isajev ankaŭ kelkfoje vizitis GDR, estis ĉe mi hejme, ĉe mia fa- 
milio. Li grave subtenis niajn sciencajn aktivaĵojn, kiuj tre utilis por demunti diver- 
sajn antaŭjuĝojn kontraŭ Esperanto, kiuj kompreneble ankaŭ en GDR ne mankis. 

Okaze de la 80-a jariĝo de la forpasinto en “Informilo por Interlingvistoj” n-ro 
65 (2/2008) mi verkis omaĝon por Magomet Isajev kaj i.a. prezentis certe ne kom- 
pletan elekton de liaj verkoj. Cetere, oni juĝu la homojn ne nur laŭ iliaj verkoj, sed 
ankaŭ konsidera la kondiĉojn, en kiuj kreiĝis kaj povis aperi tiuj verkoj. Pro tio la 
listo eble povas interesi rasiajn kaj alilandajn esperantistojn. Jen do: 

Isaev, Magomet /.: 

(1974): Esperanto - jazik buduŝĉego? 

(Esperanto - la lingvo de la 
estonteco?) En: Tehnika i nauka 
(Moskva), JVo 5, p 18-19. 

(1975a): Pri bazaj metodologiaj 

problemoj de interlingvistiko. En: 
der esperantist, N 2 71 (3), p. 11-15. 

(1975b): Diskussion mit dem Leser 
(Diskuto kun la legantoj pri 
Esperanto). En: Neue Zeit, 

Moskau, Ne 44, p. 30-31. (Rusa versio: Razgovor s ĉitatelem // Novoje 
vremja, 1975, Ne 44 - La red.) 

(1976a, Red.): Problemi interlingvistiki. (Problemoj de interlingvistiko). Moskva: 
Nauka, 160 p. 

(1976b): E.A.Bokarev i interlingvistika (E.A.Bokarev kaj interlingvistiko). En: 
Isaev 1976a, p. 5-11. 

(1976c): Problema iskusstvennogo jazika meĵdunarodnogo obŝĉenija (Problemo de 
artefarita lingvo por intemacia komunikado). En: Isaev 1976a, p. 26-34. 
(1976d): Wie ŭberwindet man Sprachbarrieren? (Kiel oni superas lingvajn ba- 
rilojn?) En: Sowjetunion, Moskau (germana versio de “Sovetskij Sojuz” - 
La red.), N 2 9, p. 26-27. 

(1977a): K probleme vspomogateljnogo iskusstvennogo jazika v epohu nauĉno- 
tehniĉeskoj revoljucii (Pri la problemo de artefarita helplingvo en la epoko 
de la scienc-teknika revolucio). En: Beloded, I.K. / Deŝeriev, J.D. (Red.): 
Nauĉno-techniĉeskaja revoljucija i funkcionirovanie jazikov mira. Moskva: 
Nauka, p. 44-48. 

(1977b): Pri la lingvo de 1’ estonto. En: Blanke, Detlev (Red.) Esperanto. Lingvo, 

movado, instruado. Berlin: Kulturbund der DDR / Zentraler Arbeitskreis 
Esperanto, p. 1-12. 

(1978a): Problema miĵnarodnoji dopomiĵnoji movy na suĉasnomu etapi (La 
problemo de intemacia helplingvo en la nuntempa etapo, ukrainlingva). En: 
Movoznavstvo, Kiev, N° 5, p. 3-11. 

(1979): Pri la stato kaj pliefikigo de laboro de sovetiaj esperantistoj kaj plibonigo 
de iliaj intemaciaj ligoj. En: der esperantist, N° 96 (4), p. 6-8. 

(1981): Jazyk Esperanto (La lingvo Esperanto). Moskva: Nauka, 85 p. 

(1987a): Meĵdunarodnij vspomogateljnij jazik Esperanto: voprosi teorii i praktiki 
(k stoletiju sozdanija i razvitija) (La intemacia helplingvo Esperanto: 
problemoj de teorio kaj praktiko. Okaze de la centjariĝo de ĝia kreiĝo kaj 
evoluo). En: Voprosi jazikoznanija, Moskva, Ns 4, p. 83-94. 

(1987b): Esperanto. Tallinn: Eesti Raamat, 70 p. 

(1991a, Red.): Problemi meĵdunarodnogo vspomogateljnogo jazika (Problemoj de 
intemacia helplingvo). Moskva: Nauka, 262 p. 

(199lb): Stoletie planovogo vspomogateljnogo jazika Esperanto (Ideja, realizacija, 
funkcionirovanie) (La jarcento de la plana helplingvo Esperanto. La ideo, 
realigo, funkciado). En: Isaev 1991a, p. 4-24. 

Detlev Blanke (Germanio) 

SUFIKSAJ E-VORTOJ MANKAJ EN LA RUSA LINGVO 

parto 3 1 
Sufikso -EM- 

Kaj tiu fenomeno de areo forlasita al memregado estis io tiom sensacia ĝuste en la 
ĉioenordema Svislando, ke al iu franca raportisto trudiĝis la realo de 24a kantono. 
Andres Bickel, or., Literatnra Foiro, 156 (aŭg. 1995), p. 173 
Maljuna Torbjom iris antaŭe, paŝante faleteme. 

Baldur Ragnarsson, el la islanda, Islandaj pravoĉoj, Eldona Societo Esperanto, 
Malmd, Svedujo, 1964, p. 34 

Rakontoj prapatraj pri nia lando antaŭ multaj jarcentoj kiam okazemis aferoj mirindaj. 
DavidK. Jordan, or., Esperanto, 1997, 2, p. 35 

Tamen, cent jarojn poste, mi opiniemus, ke ankaŭ de Beaufront ne vere respektas 
la ĝustan mezuron. En la sekvo de lia kontribuo fakte ankaŭ li deflankiĝas de tiu 
mezuro, al la mala direkto, al troa pesimismo... 

Francisko Degoul, or., Heroldo de Esperanto, 2006, 6, p. 4 

Sufikso -ER- 

Kvankam komence ne facilas sin orienti en la rakonto, la absurderoj kunbrikiĝas 
harmonie, tiel ke sur p. 57 (el 232) mi jam legis kun apenaŭa surprizo frazon... 
Jorge Camacho, or., Hispanio, Esperanto, 2006, 11, p. 232 

Via propra teksta praktiko montras, tamen, ke vi ne rigardas kiel hipokrita vian in- 


1 La antaŭaj partoj aperis en REGo N 2 N 2 3 (64) kaj 4 (65), 2011. 

sistan amarecon, kvankam ankaŭ ĝi forgrizas la dolĉajn realerojn. 

Probal Daŝgupto, or., Literatura Foiro, 185 (jitn. 2000), p. 158 
Certe la horloĝo de la trajno estas malafabla. Kiam mi estis atinganta la kajon 8, 
ĝuste tiam la trajno adiaŭis min. Malbedaŭrinde la trajnsistemo estas ege bone or- 
ganizita, kaj la horloĝoj de la kajo vere simpatiaj kaj afablaj. Kelkajn temperojn 
poste alvenis alia trajno. Mi ensaltis... 

Koffi Gbeglo, or., Togolando, Heroldo de Esperanto, 2002, 9, p. 3 

Sufikso -ET- 

Atendetu, kara mia amiko, paciencu, tuj mi elcerbigos movon kiu vin surprizos kaj 
samtempe vi perdos emon tabli kun mi... 

Miroslav A. Andriĉ, or., Sferoj-3. Sciencftkcio kaj fantasto, 1984, Grupo Nifo, Bar- 
celono, Hispanio, p. 85 

Ŝi ekeksplikis ĉion eto post eto, dispecigitan. Mi devis ĉion forpreni al ŝi per mul- 
taj demandoj... 

Manuel de Seabra, or., Hispanio. La Kancerkliniko, 71 (jul.-sep. 1994), p. 5 
En la periferio de 1’ et-eta urbo troviĝis malnova ĝardeno. 

Karl Gustafsson, el la sveda, Norda Prismo, 1969, 2, p. 99 

Laŭ la kutima diro de mia instruisteto, via psiko estas malsana. 

Jorge Teles, or, Brazilo. Fonto, 274 (okt. 2003), p. 9 
Ekzistas ekzisteto kaj ekzistego. 

El kolekto de Klara llutoviĉ, Elektrostalj, Rusio. 

... oni ekkonscias, ke oni bezonas intemacian lingvon kreitan por esti intemacia, ke 
tia lingvo ekzistas kaj oni jam duone ellemis ĝin dum etfruktaj klopodoj por ma- 
jstri la anglan. 

Eŭgene de Zilah, or., Hungario-Francio, La Gazeto, 86 (jan. 2000), p. 4 
... sed katalunlingvanoj plu facilege ekparolas en la hispana aŭ la ffanca pro la en- 
radikiĝinta socia postulo, laŭ kiu etlingvanoj ĝentile uzu la lingvon de la eglingvanoj. 
Hektor Alos i Font, or., Hispanio, Kontakto, 2006, 3, p. 5 

Sed se, konstateble, nacilingvaj dramistoj estas ne tre multaj kompare kun romanis- 
toj aŭ poetoj, des pli frapas tiu fenomeno en etpopola Esperantio. 

Solen, or., Francio, Sennacieca Revuo, 1991, 119, p. 25 

Ciuj nomoj estas aŭ plene esperantigitaj aŭ almenaŭ skribitaj per la esperanta alfa- 
beto krom kelketaj, kiuj subtenas la fluan legadon. [emocia malgravigo] 

La Gazeto, 103 (dec. 2002), p. 27 

... kaj antaŭ mi aperas juna, blanke vestita flegistino. “Sekvu min!” ŝi ordonete 
admonas. Ŝtuparo suprenkaj... 

Norda Prismo, 1956, 4-5, p. 192 

La fremduloj silentis, kaj jam post tujeto ili enabruptis sian aŭtomobilon. 

Jozo, or., La Kancerkliniko, 65 (jan.-mar. 1993), p. 25 

Iam estis lando ĉe la malsupro de granda montaro kun montoj tiom altaj, ke iliaj 

pintoj ne estis videblaj pro la nuboj. Nur en maloftaj belaj someraj tagoj oni povis 
videti la neĝkovritajn pintojn alte en la senfino. 

Willy Nielson, Norda Prismo, 1962, 4, p. 100 

Sufikso -ID- 

Olivier Willocx, de la Brusela Komerca kaj Industria Cambro, asertas ke tro multaj 
bruselidoj estas alergiaj al la lernado de la nederlanda. ... La franca estis iam la 
lingvo de la belga kaj brusela elito, sed la postmilita periodo vidis la flandran 
ekspansion. 

Heroldo de Esperanto, 2007, 12, p. 1 

Fakte “okcidento en oriento” povus esti vortumita kiel “okcidenta civilizacio en 
oriento”. “Okcidento” en nia kunteksto referencas al Eŭropo kaj “eŭropidaj” 
mondpartoj kiel Usono... 

Usui Hirovuki, or., Japanio, Esperanto, 2007, 3, p. 54 

Kaj por fini, kvankam neniu multeldona franca firmao disvendos mian artikolon 
(mi ne taksas ĝin vendinda sed simpla memkontentiga konsterniĝido), indus lanĉi 
kelkajn konsilojn... 

Arturo Romero, or., Hispanio, La Kancerkliniko, 84 (okt.-dec. 1997), p. 8 
La embargo paralizis la viglajn komercadon kaj fremdultrafikon al jugoslaviaj id- 
landoj. [Normalus ankaŭ landidoj.] 

Karlo Juhasz, or., Hungario, Monato, 1996, 4, p. 9 

Dua kadrokandidato estas via stilo. A1 mi ŝajnas kongrua kun viaj komunikaj in- 
tencoj la sufero-reliefiga, rifuzo-ĉefiga restado ĉe alta diskuta temperaturo. Sed la 
konversaciado pasia, pro la strukturo de la pasiidaj ĝenroj, ekzilas multajn disku- 
terojn, kies gravon oni do retrovos nur en momentoj de trankvila solo. 

Probal Daŝgupto, or., Literatura Foiro, 185 (jun. 2000), p. 156-157 

Sur la tuta vegetaĵo, roso gutas... Sur ĉiu trunkido troviĝas molaj smeraldaj folie- 

toj ĝermintaj dum la nokto. 

Paulo Sergio Viana, el la portugala, Fonto, 256 (apr. 2002), p. 23 

... “Ĉi tie ĉio apartenas al vi” - mi diras kun dolĉa doloro engorĝe, Anna kompre- 
nas la sencon de la frazo, ridetas. Venteto ekestas, ekŝvebas la branĉoj, denove - 
kiel printempe Danubborde - iu ventido eknestas en la hararo de Anna. [En la 
daŭrigo la protagonisto plantis en Anna idon.] 

Istvan Nemere, Febro, HEA, Budapest, 1984, p. 77 

Sufikso -IG- 

L’ aŭdaca paro vivuigos “ĝuon!” agentoj fanatikaj de Amoro. 

Timothv B. Carr, or., Fonto, 158 (feb. 1994), p. 5 

... sed se ankoraŭ ili troviĝas en Romo, vi povas risortigi la kaptilon, kies logaĵo 
mi estas. 

Corrado Tavanti, or., Italio, Varmas en Romo, Koop. de “Literatura Foiro”, Svis- 
lando, 1986, p. 94 

Ĉiu sciis kion ŝi celis, tamen neniu vortigis ĝin. 



Eckhard Bick, el la germana, Sferoj-2. Sciencfikcio kaj fantasto, Grupo Nifo, His- 
panio, 1983, p. 44 

Vi eĉ ne bezonis vortigi vian deziron. 

R.Hromada, el la ĉeha, Riporto skribita en la pendumila maŝo, Prago, CSSR, 
1979, p. 66 

Enmiksiĝinte en ilian vivon per la ardklingo de sia tranĉilo ŝi semis morton, sed 
ankaŭ liberiĝon, ŝi neproigis hazardon, reguloigis ludon, modlis futuron sekcante 
prezencon, kaj post cikatriĝo, ĉelsortoj sekvis novajn vojojn. 

Jovan Zarkoviĉ, el laserba, “O " kaj aliaj rakontoj, D.Mikuliĉiĉ, Zagreb, 1988, p. 55 

Ni alvenas al la parlamento. Gvidantino komencas vizitigi. Ŝi faras sian ĉiutagan 
laboron... 

Giuseppe Castelli, or., Italio, Esperanto, 2001, 11, p. 190 

En kiajn nesondeblajn, nekonatajn abismojn estis kondukita la infano, destinita por 
ĉiamigi lian nobelan praularon. 

L.C.Porto Karreiro Neto, el la portugala, Emanuelo, Antaŭ du mil jaroj, Federa- 
gao Espirita Brasiliera, Brasil, 1993 

Priester estas enmigrinto el tiu por meza Dalmatio sufiĉe nebuloza regiono kiu en- 
tutigas kaj Tirolon kaj Karintion, kaj Stirion, kaj la tutan Danubvalon... 

Roger Imbert, el lakroata, Moderna Kroatia Prozo, Zagreb, 1979, p. 230 

Sufikso -IĜ- 

La lingvosimplema Corsetti, inspiranta nin discipline paroli la tabelan, emfazas la 
skemisman vivantigon de la afiksoj kiel la bazan novaĵon en la zamenhofa ilaro. 
Guste tie donaciĝas al ni intemocia lingvo, kies konkretan guston neniu suspektas 
antaŭ ol sperti ĝin. 

Probal Dasgupta, or., Hindio, Esperanto, 2007, 12, p. 244 
Li gastiĝis en Akravorta Hotelo. 

Jean-Luc Tortel, el la angla, La Ondo de Esperanto, 6, 2006, p. 13 

Rapide, haste krei poemojn, seĝojn, tradukojn, maŝinojn pagiĝas ĉiam je la kosto 

de la kvalito. 

Georgo Kamaĉo, or., Hispanio, Monato, 1994, 12, p. 22 

Sed infano-libroj (almenaŭ angla-lingvaj), kiuj hodiaŭ aĉetiĝas, konkurse premii- 
ĝas (kaj supozeble legiĝas) tiom similas al... 

Paul Gubbins, or., Literatura Foiro, 171 (feb. 1998), p. 41 

Kaj neatendite, kiam venis ŝia deka naskiĝtago, la testudo ŝin vizitis. Estas mirige! 
... Kaj ĉe la trideka jaro ŝi renkontis ĝin en sia hejmo. ... ĝis la sesdeka jariĝo ĝi ree 
alvenis kaj skulptiĝis sesafoje. [rase: kaj “pentriĝis”] 

MaoZifu, or., Cinio, Literatura Foiro, 156 (aŭg. 1995), p. 212 

Rolando Horvath diris pri sia patro naĝinta malproksimen kaj apenaŭ videbla: La 

patro jam butoniĝis. [temas pri denaskulo] 

Rolando Horvdth, or., Hungario, Literatura Foiro, 124 (apr. 1990), p. 44 



Mi tamen devas aldoni, ke temas nek pri aventura romano, nek pri amo, nek pri 
politiko... Sed ĉio tia troviĝas en la tratempiĝo de la vivo en la urbeto: amo kaj 
malamoj, helpoj kaj persekutoj, ŝercoj kaj seriozaĵoj... 

Geraldo Mattos, or., Brazilio, Fonto, 254 (feb. 2002), p. 29 

Du petis ŝian manon kaj havis honestajn intencojn; unu estis netaŭga ventkapulo, 
sed la alia ne estis tro malbona - kvankam li posedis nenion, kompreniĝas. Ŝi diris 
“ne”... 

Finn Elwarth, el la dana, Fonto, 262 (10/2002), p. 33 

Liaj okuloj palpiĝas amike al la grizhara bronzvizaĝo de Calan. 

el la hungara, Norda Prismo, 1967, 2, p. 100 

Mi deziras veni en kontakton kun novaj homoj, kun homoj kiuj havas nenion ko- 
munan kun mi, kun tiuj kiujn mi konas kaj kun kiuj mi ĉiutage vidiĝas. 

Roger Imbert, el la kroata, Moderna Kroata Prozo, Zagreb, 1979, p. 468 
La vickolonelo surmetis gantojn kaj svingiĝis sur la fenestron, kiu estis iomete alte. 
J. Vondrouŝek, el la ĉeha, Karel Capek, Rakontoj el unua poŝo kaj rakontoj el la 
dua poŝo, ĈEA, Prago, 1981, p. 52 

Gi [eldonado de “HdE”] donis al mi tiom da ĝojo, tiom da plezuro intelekta kaj 
movada, tiom da instruiĝo, scioj, konatiĝo kun la homoj diversaĝaj... 

Ada Fighiera-Sikorska, or., Italio, El Popola Ĉinio, 1997, 3,p. 8-9 

... ĉu eble en tiu rondo ne ankoraŭ estas vaka loketo por li, ke ankaŭ li estas soleca 
kaj ne bone scias kieniĝi. 

Rikardo Sulco, el la germana, Heinrich Boll, La perdita honoro de iu Katarino 
Bhim’, Edition Leipcig, 1978, p. 74 

Kompreneble Klara Carloni tuj vidis la koincidon de mia vizito. 

- Kion vi respondis? 

- Nu, mi iel svingiĝis... 

Corrado Tavanti, or., Italio, Varmas en Romo, Koop. de Literatura Foiro, Svis- 
lando, 1986 

Vi volas multon junul’. Mi diras al vi, ke taŭrolud’ ekzistas en Angli’ ekde Anglio 
mem ekzistiĝis. 

Grace Kirkwood, T.Steele, N.Nicholas, D.Broadribb, el la malnovangla, Mary 
Webb, Malbeno kara, Beverlev, Aŭstralio, 1994 

Ginsengo rigardiĝis kiel mirakla medikamento kaj estis... 
or., Koreio, Espero el Koreio, 1994, 3, p. 10 

Kvankam en Cinio ŝajne neniiĝis la feŭdaj familioj kun kvar generacioj sub la 
sama tegmento kia estis la familio Gao, la veneno de la feŭda socio tamen ankoraŭ 
restas kvazaŭ malpura akvo stagna ĉe la korta murangulo... Dum iu periodo, eĉ mi 
mem misopiniis, ke miaj romanoj jam “fortempiĝis”, sed ĝis hodiaŭ mi ankoraŭ 
sentas la nerompeblan kaj milkanalan ligitecon al mia antaŭa feŭda familio. Kia 
teruraĵo! Kaj mi komprenis, ke miaj romanoj ne fortempiĝis. [ruse: KaHyTb b BeKa] 
Wei Yide, el la ĉina, Bakin, La Familio, ĈEL. Beijing, 1999, p. 571 

Kiam mi ekstaris por foriri, Faris Karameh proksimeniĝis al mi kaj diris... 

Georgo Abraham, el la araba, G.Halil Gibran, La rompitaj flugiloj, Kult. koop. de 
e-istoj, Rio de Janejro, Brazilo 

Kaj ni esperas, ke ankaŭ la membroj de la Studentrondo emiĝos alproprigi la Inter- 
nacian Lingvon... 

Ildiko Dudas, or., Hungara Vivo, 1982, 5,p. 165 
Poste diriĝis: la milito estas fmita... 

Roger lmbert, el lakroata, Moderna Kroata Prozo, Zagreb, 1979, p. 269 
Do, kiukiale vi sidis hieraŭ sur la ŝtuparo? 

Kaj aŭskultis de kie portiĝas bojado? 

Anja Karkiainen, el la fuma, Literatura Foiro, 212 (dec. 2004), p. 308 
Ja Maupassant ne estas porinfana verkisto. Lia “naturalismo” filozofie nutriĝis el 
Schopenhauer, pensisto malmilda, pesimisma, krude realeca. 

Jean-Luc Tortel, or., Literatura Foiro, 212 (dec. 2004), p. 313 

Ja se Thoreau vere influis Gandhi-on, poviĝas ke ankaŭ min li influis, eĉ se nur pere. 

Eŭgene de Zilah, or., Hungario-Francio, La Gazeto, 117 (mar. 2005), p. 4 

Kiam mi komencis spiri, venis la milito kiu perdigis profesie al mi dek jarojn. Mi 
tamen finiĝis kiel ĉefinĝeniero de “Karbominejoj de Franclando”. 

J.Manceau, or., Francio, La Kancerkliniko, 63 (jul.-sep. 1992), p. 6 

Ni kune trinkis bonan freŝan vinon. ... Ni eĉ bone kamaradiĝis kaj neniam plu mi 

aŭdis... 

Jak Le Puil, or., Francio, La Kancerkliniko, 75 (jul.-sep. 1995), p. 4 
Intertempe la malmultajn fenestrojn, kiujn oni malfermis por vidi la kverelon... la 
virinoj alfenestriĝintaj estis ĉiuj similaj, ĉar la komuna sento de ĉioa sensenco 
presis sur ilin tiun neŭtran aspekton, videblan ĉe fiŝoj aŭ ĉe ĵus-mortintoj. 

Antonio De Macedo, or., La Kancerkliniko, 87 (jul.-sep. 1998), p. 11 
Rilate la lemadon de la angla, li kun pluraj aliaj atentigis pri la ĝenerale neefika 
komunika nivelo kiun atingas lemantoj de la angla. Se nedenaska parolanto dezims 
paroli, diskuti, negoci similnivele psikologie kaj lingve kun brito, irlandano, 
usonano, averaĝe necesus por atingi tiun nivelon 12.000 horoj da lemado, 
inkluzive restadon en la koncema kulturo kie paroliĝas la lingvo. Kio reprezentas 
entute 75 jarojn! 

Duncan Charters, or., Heroldo de Esperanto, 11 (10 - 31 aŭg. 2005), p. 1 
Kiam la siberia popolo de njenjecoj (nuntempe 40-milopa) estis pelata al ruslingvaj 
lemejoj, ĝi spertis ekperdon de ne nur sia lingvo, sed ankaŭ de siaj tradicioj kaj 
kutimoj ĝenerale, dum ĝiaj ŝamanoj estis murdataj kaj ĝiaj boacoj - kolhozigitaj. 
Ne rajtis ekzisti pli ol unu maniero esti sovetiano, kaj la homaro survojis al 
unulingviĝo msa, laŭ Stalin-flataj istoj pri lingvo. 

Istvan Ertl, or., Hungario, Esperanto, 2004, 10, p. 195 

Sufikso -IL- 

Guste en la stilo - tiu ŝatata sudeŭropa apriorilo - oni la “amatinon vestas”, por 

inviti al nia saĝumo ankaŭ la hungaran prabardon... 

Probal Dasgnpta, or., Hindio, Riveroj, 26 (nov. 1999), p. 42 

Falko venas je pafdistanco por unu el ili, la sago flugas tra la aero, kaj la traborita 

birdo flugilas kaj provas subakviĝi, sed estas tuj alte levata sur la sagpinto... 

Henry’ Friden, el la norvega, Norda Prismo, 1962, 2,p. 41 

Mi kredas ke venis la tempo por formuli pli ĝeneralan movadan imperativon, en 
formo de demando: kiamaniere ni malgrimpu desur la retoriko-montoj kie ni foje 
kaptilas nin? 

Probal Daŝgupto, or., Hindio, Esperanto, 1998, 1, p. 10 

... en 1958 sekvis lia Esperanta Antologio, kiu por multaj homoj (certe por mi) es- 
tis la ĉefa enkondukilo al la historia fluo de poezio en la Intemacia Lingvo. 
Humphrey Tonkin, or., Britio-Usono, Esperanto, 2006, 11, p. 219 
Kiam la tabela tmnko intemocie altradukas al si la babelajn branĉojn en nia unika 
lingvilo, historie rolas do specife orienta asimilo de okcidenteroj - sed en la 
skemisma formato, kiu unikigas nian muzikilon. 

Probal Dasgupta, or., Hindio, Esperanto, 2007, 12, p. 244 

Kaj poste mi vidis ke en tiu libro por diri kmro oni havas “gambo”, kurilo, paŝilo, 
marŝilo... Tio entuziasmigis min kaj mi ekpraktikis Esperanton... 

Claude Gacond, or., Svislando, La Gazeto, 95 (jun. 2001), p. 10 

Ĉiu ŝtato bezonas hundojn kaj torturistojn bone trejnitajn... Policistoj, turmentistoj 
kaj ekzekutistoj estas ŝtataj funkciuloj, ŝtatiloj, kiujn malami estas same vane kiel 
malami la pinĉilojn de dentokuracisto. 

Eŭgene de Zilah, or., Hungario-Francio, La Gazeto, 93 (mar. 2001), p. 5 

Tradicie oni kutimas distingi 3 “itinerilojn” en la instruoj de Budhao: La dua itin- 
erilo nomiĝas Mahayana aŭ GRANDA ITINERILO: ĝia ĉefa principo estas, ke nia 
vera naturo ebligas... 

Catherine Roux, or., La Gazeto, 85 (dec. 1999), p. 11 

Fotofulmilo - mse “Bcm>miKa” 

Esperanto, 1974, 9, p. 160 

Antaŭ ol tuta horizont’ ekpalis 

al unu sola aspekto de senbrido 

kaj 1’ nokto ĉiujn lokojn envualis, 

po unu ŝtupo faris ni kuŝilon, 

ĉar rompis ĉiun forton plu vojaĝi 

la mont-natur’ kaj F vojomalfacilo 

Enrico Dondi, el la itala, Fonto, 213 (sep. 1998), p. 3 

Li certe perdas sian kapon. Almenaŭ ŝajnas al mi ke ĝi malgrandiĝas, kiel lia vi- 

rilo. 

Higinio Garcia, or., Monato, 2001, 3, p. 27 

Ili havas flankojn rondan kaj platan. Kiam la kvar bastonetoj estas ĵetitaj aeren kaj 
falintaj surteren, ili montras aŭ rondan aŭ platan flankon. Laŭ tiu montro oni kalku- 

las poentojn. Kaj laŭ poentoj mal(poentilo) kuras sur juttabulo. ... La teamo, kies 
poentiloj pli frue fmas rondiri la juttabuon, gajnas la ludon. 

Kim Uson, or., Koreio, Literatura Foiro, 200 (dec. 2002), p. 333 

La virino ne estas nur naskilo aŭ stimulilo por la viro. La virino bezonas kaj rajtas 

ĝui la vivon, ne kiel malĉefa rolulo. 

Mao Zifit, or., Cinio, Riveroj, 1996, 11, p. 17 

Gilbert Ledon komencas sian libron per la aserto ke la homo estas “la plej malsu- 
pera ekzistaĵo”... 

Nu, el ia vidpunkto li pravas - neniu alia ol la homo tiom vaste detruas la vivme- 
dion, ekzemple - sed nenian aludon al humuro, nenian kondiĉilon li prezentas. 

Joel Brozovskv, or., Usono, Riveroj, 1993, 1, p. 30 

Mi, ŝajne, nun fariĝis aĉe pigra - 
Nenion verkas, vakas la pensej’ 

Kaj la sentilo siajn sentojn plej 
Subtilajn jam forgesis tute. 

Vladimir Samodaj, or., Rusio, Ne nur legendoj, ne nur pri SEJM, Moskvo, Impeto, 
1999, p. 173 

... inter kiuj lastatempe lingvaj kaj naciaj bariloj restas efikaj kontraŭiloj al la pro- 
greso. 

La Praktiko, 1938, 19, p. 5 

Fela kondamnis, malgraŭ la pastreco de sia patro, religion kiel kontribuilon por la 
daŭra ekspluatado de ordinaruloj. 

Ogŭinye Prince-Henrik, or., Niĝerio, Kontakto, 1997, 5, p. 7 

Mute kaj kun seka gorĝo vi atendas antaŭ la pordo, dum la flamoj tie ene atendas vin. 

Vi prenas la pordan manilon, malfermas kaj paŝas rekte en bruligan varmegon. 

Sten Johansson, or., Svedio, Literatura Foiro, 211 (okt. 2004), p. 238 
“Ni ne foriĝu de la temo”, avertis Peneia, “ni samopinias, ke la pantalono estas la 
signo de la vira digneco, kaj ju pli eleganta estas la pantalono kaj... Gi estas la re- 
konilo de lio inter la homoj”. 

F.S., el la dana, Norda Prismo, 1955, 1, p. 12 

Certe la aŭtoro demonstras laŭdindan imagivon, kaj la romano, estiel moderna 
aventura distrilo. bone funkcias. 

Adrian Hall, or., Aŭstralio, Esperanto, 1992, 6, p. 114 

Sufikso -IN- 

peniso/penisino [“peniso”/“vulvo”; la denaska infano estis kun la gepatroj nudaj, 
kaj tiel nomis kaj indikis la respektivajn seksorganojn; la plenkreskula Esperanto 
estas vere radikmalŝpara] 

Kontakto, 2006, 3, p. 12 

... ke ŝi por li - kaj eble por aliaj - funkciis kiel loĝiga helpino kaj ekzakte scias, 
kie li restadas. 

Rikardo Sulco, el la germana, Heinrich Bdll, La perdita honoro de iu Katarino 

Bhim’, Edition Leipcig, 1978, p. 80 

... estimata inlanda poetino Maron Meva... 

Penseo, 13, p. 1 

En Bamaula E-klubo (Siberio) mi donis al la klubano Volodja Ditjatev iun ko- 
mision. Sekva-kunvene mi demandis ĉe li la plenumon. Li diris, ke ne povis la ple- 
numon. Mi demandis la kaŭzon de tio. Li ŝultrumis paŭzante. Mi instigis lian re- 
spondon kaj tuj poste la klubano Viktoro Caldaev ne elteninte diris: evidente estis 
ne kaŭzo sed kaŭzino. La klubanoj ekridis. Videbla mĝeto kovris la vizaĝon de 
Volodja, sed li nenion diris. 

Anatolo Gonĉarov, en la tempo de la 70-aj jaroj 

Umas en lia prozo ne la kabinetaj, anekdotaj E-putinoj de Beaucaire, sed la ma- 
traculinoj anonimaj kaj grand-animaj de nia hipokrita liberalisma mondo. 

Jorge Camacho, or., Hispanio, Esperanto, 1999, 7/8, p. 133 

Suflkso -IND- 

Iom malpli melodie sonas Dante en la tradukoj de Ross: 

... nek indis pli ol dam’ juvel' sezona... 
aŭ aliloke: 

Bonŝanculoj! certis ĉiu, ke la... 

Italindc belega eldono, diligente farita studo, la verko de la forpasinta Vittorio 
Russo nepre etrovos legantaron... 

Yenovk Lazian, or., La Ondo de Esperanto, 2002, 2, p. 16 

La rakonto okazis en B., forgesita kaj forgesinda banloko en la plej moma angulo 
de la Vasta Arbaro. 

Horst Vogt, or., La Gazeto, 91 (dec. 2000), p. 18 

Bays, instruisto loĝanta en fora regiono de suda Brazilo, en 1977 apudprofesie ko- 
mencis prezinde kompostadi por E-eldonejoj. 

Stefan Maul, or., Germanio, Esperanto, 1996, 1, p. 9 

Sufikso -ING- 

... ŝi ingis fumantan cigaredon liabuŝen kaj baletis sur la gropo de 1’ ĉevalo. 

Miguel Ferndndez Martin, or., Hispanio, Literatura Foiro, 142 (apr. 1993), p. 72 

... por signo de tio, ili denove ingis la glavojn, kritikante Quiterian pro ties 
ŝanĝiĝemo... 

Fernando de Diego, el la hispana, La inĝenia hidalgo Don Quijote de la Mancha, 
Fundacion de Esperanto, Hispanio, 1977, p. 512 

En la ringoforma kapingo de la Granda Koordinisto komencis cirkuli ankoraŭ 
malklara ideo... 

La pensoj estis ĉiam pli kaj pli transigataj de kapo al kapo, la ideo cirkulis rondu- 
mante kelkafoje la kapingan ringon... 

J.Zarkoviĉ, el la serba, D.MikuIiĉiĉ, “O ” kaj aliaj rakontoj, Zagreb, 1988, p. 147 

ESPERANTA KINOFESTIVALO 

La 10-13-an de julio 2011 en la brazila nrbego San-Paŭlo sukcese pasis la 
unua Esperanta Kinofestivalo “Kino sen limoj" (plue nomota EKF-1). Gi pasis 
enkadre de la tri kongresoj, okazintaj en la sama ejo: 8-a Tutamerika Kongreso de 
Esperanto (TAKE), 46-a Brazila Kongreso de Esperanto (BKE) kaj la 31-a Brazila 
Esperantista Junulara Kongreso (BEJK). Dum tri festivalaj tagoj estis montritaj 
dekoj da filmoj, estis ankaŭ aliaj laŭtemaj programeroj (prelegoj, metiejoj, 
ekspozicioj). Ciu prezentaĵo tiel aŭ alie estis ligita al Esperanto. Mi bonŝancis ĉee- 
sti kelkajn erojn de la festivala programo, kiuj lasis tre bonan impreson. Des pli 
scivole mi intervjuas la direktoron de EKF-1, nian samlandanon Aleksancler Os- 
incev, kiu kuraĝis lanĉi aferon novan, nekonatan kaj, mi diru, dubindan. 

Irina Gonĉarova (Moskvo) 

1. Kial venis al vi !a ideo 
pri Kinofestivalo, ligita 
kun Esperanto? Ja 
evidentas, ke aŭdvida 
kulturo en Esperantujo 
ne estas evoluinta. 

Ciam, kiam mi 
prezentadis Esperanton en 
universitato aŭ dum 
specialaj prezentaĵoj antaŭ 
urba kurso, oni 
demandadis min pri tio, ĉu 
ekzistas radio, televido en 
Esperanto, ĉu eblas spekti 
filmojn en la intemacia 
lingvo. La t.n. radio 
ekzistas minimume en formo de podkastoj, televido ne ekzistas, filmoj estas vere 
malmultaj kaj plie estas malaltkvalitaj. Laŭ mi, tio estas hontinda por esperantistoj. 
Do, mi post dujara kunordigado de Verda Filmejo <www.filmoj.net> venis al 
konkludo, ke ni povus ekokupiĝi pli serioze pri modema aŭdvida kulturo, kiu en 
Esperantujo estas magra. Fondiĝis krea unuiĝo “Filmoj sen limoj”, kiu agas 100- 
procente laŭleĝe. Do, kiel logika kaj natura daŭrigo de tiu prifilma agado naskiĝis 
la unua Esperanta Kinofestivalo <www.kinofestivalo.org>, kiu devus krei 
kondiĉojn por ke aliaj talentaj kaj kreemaj esperantistoj ekokupiĝu pri kreado de 
altkvalitaj aŭdvidaj materialoj. 

2. Sur kiuj materialoj baziĝis EKF-1? 

La 2-an de aprilo ni anoncis videan konkurson, kies konkursaĵoj eniris la 
konkursan programon de la kinofestivalo. Ni ricevis 21 konkursajn videojn kun 
daŭro 5, 15 aŭ 30 sekundoj, kiujn poste pritaksis 5-kapa intemacia ĵurio. En ĉiu 
kategorio estis elektita 1 gajninto. Dum la kinofestivalo ni anoncis gajnintojn kaj ili 

ĉiuj ricevis premion: la aparaton iPod Touch 4gen. Krom tio, pli grandan parton de 
la kinofestivalo kreis nekonkursaj filmoj. Ni sukcesis kolekti 15 filmojn el 7 
landoj, kiuj estas profesie kreitaj dum kelkaj lastaj jaroj. Tio estas filmoj pri 
Esperanto kaj en Esperanto, dublitaj aŭ subtekstigitaj. 

3. Kiel vi taksas ĝeneralan nivelon de la konkursaĵoj (videoj 5-, 15- aŭ 30- 
sekundaj)? Cu la realaĵo kongruis viajn atendojn? 

La konkurso daŭris du monatojn, kaj dum tiu periodo ni ricevis 21 videojn. 
Verdire, mi atendis pli da videoj, ĉar la reguloj ne estas tre rigoraj. Ĉiu deziranto, 
havanta fotilon, poŝtelefonon, komputilon, povis partopreni, ja necesis krei 
videojn, kiuj daŭras nur 5, 15 aŭ 30 sekundojn. Sajne tion malhelpis la fakto, ke 
informkanaloj en Esperantujo estas tro malfortaj. Krome, tiu evento okazas la 
unuan fojon, do preskaŭ neniu ĝin konas. Sed ni estas la unuaj, kiuj proponis tiom 
valorajn premiojn por la amatoraj videoj. Sed kiam mi komencis ricevadi videojn, 
mi komprenis, ke la ĵurio havos malfacilan elekton. Multaj videoj estas amatoraj, 
sed ni pritaksas ne la teknikan flankon, sed la idean kaj la prezentan flankojn. Dum 
la prezento de konkursaĵoj dum la kinofestivalo ĉiu video estis akompanata de 
aplaŭdoj, la spektantoj, samkiel mi, ŝategis la videojn. Interalie, ĉiu deziranto 
povas spekti la videojn ĉe <www.kinofestivalo.org/video>. 

4. Kiuj kriterioj ekzistis por elekti nekonkursajn Jilmojn? Ĉu ĝenerale temis pri 
elektado, aŭ vi akceptis ĉion, ial ligitan al Esperanto, kion sukcesis akiri? 

Se vi rigardus la programon de la kinofestivalo, vi povus rimarki, ke en ĝi la plej 
granda parto estas freŝaj filmoj pri kaj en Esperanto, kiujn la granda plejparto de 
esperantistoj ne jam sukcesis spekti. “La Universala Lingvo”, “Esperanto”, 
“Planlingvo: la filmo”, “Atako de 
lunaj zombioj”, “Polaj Spuroj”, 

“Vojaĝo en Palestino” estas filmoj, 
kreitaj en 2009-2011. Do, la unua 
kriterio estis freŝeco. Kaj la 
spektantoj havis unikan ŝancon 
spekti ilin en unu loko tute senpage 
sur granda ekrano. La dua kriterio 
estis ĝuste unu el la celoj de 
kinofestivaloj: rompi ekzistantajn 
stereotipojn kaj imagojn de homoj 
pri la ĉirkaŭa mondo. Du 
dokumentaj filmoj (“La Universala 
Lingvo” kaj “Esperanto”) devis 
prezenti Esperanton, kiel ideon, kaj 
esperantistojn, kiel komunumon kaj 
movadon, per okuloj de 
neesperantistoj. Tiuj filmoj estis 
malferma kaj ferma filmoj. Ni 
kvazaŭ kreis kadron el tre polemikaj 

kaj tre pridiskutindaj filmoj. 
Kaj evidentiĝis, ke tute aparta 
mallonga filmo el arta 
programo efikis eĉ pli ol ĉiu el 
tiuj filmoj. La filmeto de 
germana reĝisoro Martin 
Schreier kun kelkaj erotikaj 
scenoj provokis plendon de 
unu spektanto al organizantoj 
de la kongreso, ke ni prezentas 
ĝuste erotikaĵon kun subtekstoj 
en la sankta lingvo. Pri tiu 
fakto mi sincere fieras. Alia 
anoncita celo estis subteno de 
nacia kulturo. En tiu temo ni 
prezentis du filmojn: novegan dokumentan filmon “Polaj Spuroj” de Rogener 
Pavinski pri polaj enmigrintoj en Argentino dum la dua mondmilito kaj francan 
dokumentan filmon “Ja tair ja tajer, Vojaĝo en Palestino” pri la israel-palestina 
konflikto el la vidpunkto de palestinanoj. La impreso de la spektantoj pri la dua 
filmo estis tiom forta, ke ili eĉ diris, ke ilia opinio pri la konflikto ŝanĝiĝis. En la 
arta programo ni nepre volis prezenti filmon pri modemaj dancoj kaj trovis 
perfektan filmon “La kosto de vivado” de la brita reĝisoro Lloyd Newson kaj 
mallongajn filmojn de germana reĝisoro Martin Schreier, kiujn mi spektis dum alia 
kinofestivalo kaj kiuj min absolute ravis per sia specifa maniero de prezentado de 
reĝisora ideo. Do, vi vidas, ke en la programo estas nek fipopulara “Inkubo”, nek la 
duonamatora “Gerda Malaperis”, nek la dublita “Mefisto”. 

5 . Unu el la anoncitaj celoj de EKF estas “montri praktikan utilon de !a 
internacia lingvo Esperanto kiel justa peranto de naciaj kuituroj”. Ĉu vi ne 
opinias, ke magreco de E-kinoproduktado, tnale, pruvos praktikan neuzeblon de 
E-o sur tiu ĉi kainpo (ĉu far produktantoj, ĉu far konsumantoj), kiom ajn justa 
la neŭtrala lingvo estu? 

Feliĉe en tiu celo mi ne subkomprenas filmojn, kreitajn de esperantistoj en 
Esperanto. Tiam mi ekde la komenco spertus fiaskon. Kiel sola escepto de tiu E- 
filma agado, prezentanta naciajn kulturojn, povas roli Roman Dobrzynski, pola 
ĵumalisto kaj reĝisoro de dokumentaj filmoj. Mi celis filmojn, kiuj enhavas unikan 
specifan etoson de naciaj kulturoj, absolute spektindajn, kiuj neniam estos 
tradukitaj en aliajn lingvojn, eble krom la angla, kaj pri kiuj la vasta aŭditorio 
neniam ekscios. Dank’ al Esperanto la internacia E-komunumo povus ĝui neŭtralan 
prezenton de tiuj filmoj. En nia kazo estas la filmo “Ja tair ja tajer, Vojaĝo en 
Palestino”, pri kiu ni eksciis pro unu el ĝiaj kreantoj, franca esperantisto. 

6. Kio estas via tria celo: ĉu akcesora plifortigaĵo de la programo aŭ io senpere 
ligita al Esperanto? (aŭ: Deĉifru !a 3-an celon de EKF-1. Ĉu daŭre temas pri 
kreaĵoj, ligitaj al Esperanto, aŭ pri io alia?) Kion signifas “sendependa 

kinarto”? Kion signifas foresto de lingva cenzuro? 

Ciu celo prifortigas la programon kaj estas natura sinsekvo de la daŭre ellaborata 
koncepto de la kinofestivalo. Alia problemo estas, ke la kinofestivalo dum la 
proksimaj jaroj serĉos sian niĉon kaj pro tio eksperimentos per diversaj direktoj kaj 
manieroj de agado. La ĉefa celo tamen restas kaj restos: prezenti ideon de 
Esperanto al ekstera publiko. Tion ni faros per specifaj agoj, kiuj povus altiri la 
atenton de la jam satiĝinta ĝenerala publiko. Unu el tiuj altirpunktoj estas 
sendependa kinarto. Gi iĝas pli kaj pli populara, ĉar la produktado por amasoj 
evidente celas nur financan profiton kaj pro tio elektas temojn kaj scenarojn, kiujn 
averaĝa spektanto povas senprobleme digesti. La sendependa kinarto ne dependas 
en la unua vico finance de grandaj filmoproduktantaj kompanioj, ekz. Holivudaj, 
sed plie ĝi ne dependas de la kutimaj temoj 
por ordinaraj homoj el amaso. Gi provas 
serĉi novajn freŝajn ideojn kaj stilojn, la 
ĉefaj trajtoj estas malgranda buĝeto kaj 
eksperimenta scenaro. La populareco de 
sendependaj filmoj estas granda, kaj precipe 
tiuj filmoj estas prezentataj dum 
kinofestivaloj ĉirkaŭ la mondo. Aliaj trajtoj 
de tiuj filmoj estas manko de baroj kaj 
stereotipoj moralaj, sociaj, politikaj. Ni kiel 
lingva movado aldonas al tiuj trajtoj 
mankon de naciaj kaj lingvaj stereotipoj. 

7. Kaze, ke !a sendependa kinarto estas 
akcesora, ĉu ne venos tempo, kiam ĝi iĝos 
la ĉefa kaj Esperanto denove marĝeniĝos? 

Nur la tempo kaj reago de publiko montros 
al ni la ĝustan vojon. Esperanto ne estas la 
ĉefa parto de la Esperanta Kinofestivalo, ĝi 
estas natura helpilo kaj peranto, kia ĝi fakte 
devas esti laŭ ideo de Zamnehof. La 
Kinofestivalo estas unuavice ne pri- 
Esperanta aranĝo, sed per-Esperanta. Krom tio, la teamo de organizantoj estas tre 
kreema, ĝi daŭre eksperimentos. 

8. Kio estas la krea unuiĝo “Filmoj sen limoj”? 

Post la dujara funkciado de Verda Filmejo <www.filmoj.net>, kiu akumulis la plej 
grandan kolekton de subtekstoj en Esperanto, mi decidis iom ŝanĝi la direkton de 
mia prifilma agado. Verda Filmejo spertis ĉiam kritikon pri tio, ke la disdonado de 
videoj kaj subtekstoj estas kontraŭleĝa en multaj landoj. Inter niaj helpantoj kaj 
kunlaborantoj ni kreis Google -an dissendoliston, kiun ni nomis krea unuiĝo 
“Filmoj sen limoj”. Gia celo estas kreado de modernaj laŭleĝaj aŭdvidaj materialoj, 
komence surbaze de la jam ekzistanta materialo kaj poste kreante sian propran. Ni 
jam sukcesis profesie dubli belegan kaj popularan dokumentan filmon kaj nun 

pridiskutas kun la distribuantoj la detalojn. La ĉefa problemo en tio estas, ke la 
ekstera mondo de filmokreantoj kaj distribuantoj ne akceptas Esperanton serioze. 
Pro tio ni ĉiufoje devas klarigi, kio ĝi estas, kion ni celas kaj ke Esperanto daŭre 
vivas. Dank’ al tiu agado ni jam sukcesis ricevi permeson kaj konsenton pri 
kunlaboro de filmokreantoj de 7 sendependaj filmoj. Ni sukcesis helpi kolekti 
monon por produkti DVD-on “Conlang: the movie” (Planlingvo: la filmo) de 
usona reĝisorino Marta Masferrer, kie esperantisto estas malheroo. Post tiu 
kunlaboro Marta en sia nova filmo “Astemauts” ekde la komenco proponis E- 
subtekstojn aŭ eĉ E-sontrakon en la oficiala DVD. “Filmoj sen limoj” helpis al 
usona reĝisoro Sam Green traduki la dokumentan filmon “The Universal 
Language” (La Universala Lingvo) en 16 lingvojn por la oficiala DVD. 

9. Vi nomis du ĉefajn helpantojn el Brazilo: James Rezende Piton kaj Jose 
Roberto Tenorio. Kiel distribuiĝis la taskoj inter vi tri? 

James kaj Jose estis nur parto de la organiza teamo. Ili reprezentis surlokajn 
organizantojn, ili zorgis pri la kontaktoj kun LKK kaj interkonsentis pri kineja 
amfiteatro de la kongresejo, pri teknikaĵoj. La alia teamo helpis traduki materialojn 
en la portugalan kaj la anglan, tiuj ĉefe estis: Chuck Smith, Rogener Pavinski, 
Rafael Henrique Zerbetto, Candido Ruiz, Fabio Silva kaj multaj membroj de BEJO 
(Brazila Esperantista Junulara Organizo). La alia teamo zorgis pri la idea koncepto, 
ĝi ĉefe konsistas el ruslingvaj esperantistoj, miaj amikoj kaj kreemaj konatoj, sed 
ĉiu el ili havas iun rilaton al Esperanto. “Filmoj sen limoj” zorgis pri la tradukoj 
kaj diskutadoj. Kaj la direktoro zorgis pri administrado, financoj, intertraktado kun 
filmofarantoj kaj filmodistribuantoj. 

10. Se iu dezirus aliĝi al via afero, kiujn taskojn vi listigus? 

Kiel ĉiam ĉiu bona naskiĝanta agado bezonas homfortojn. Depende de la kapabloj 
de homoj ni povas proponi diversajn taskojn: tradukadon, desegnadon, 
aspektigadon, tekstokreadon, recenzadon, administradon de retejo, 
filmoprilaboradon, muntadon, subtekstigadon, zorgadon pri eksteraj rilatoj, 

administradon de iu 
kinofestivala programo 
k.t.p. La teamo estas tre 
kreema kaj tre ekspe- 
rimentema, do la kunla- 
boro por multaj homoj 
povus estis daŭra evoluo 
de iliaj kapabloj kaj 
lertoj, riĉigo de la sperto. 

11. Ĉu vi estas kontenta 
pri EKF-1? Kio el viaj 
planoj realiĝis plej 
sukcese kaj kio 
malsukcesis? 

Generale mi estas kontenta pri 
la unua Esperanta 

Kinofestivalo, ĝi donis al mi 
neimageblan sperton pri 
administrado kaj multan 
energion por la sekvaj 
tiaspecaj eventoj. Mi estis 
surprizita pri la kvalito de la 
kinejo kaj grandeco de la 
ekrano, mi ŝatis la teamon. 

Sed malgraŭ tio, estante 
perfektemulo, mi scias pri la 
fuŝoj, kiujn ni faris pro 
tempomanko kaj manko de 
sperto. La evento ne estis 
perfekta, sed, laŭ opinioj de 
spektantoj el postkongresa 
enketo, ĝi estis certe historia kaj sendube daŭriginda. 

12. Kio estis ia plej grava malfacilaĵo en preparado de EKF-1? 

Deekstere tio povus aspekti frenezaĵo, ke mi loĝante en Rusio organizas la unuan 
tiaspece grandan eventon en alia duonglobo, ke la ĉefaj organizantoj neniam 
renkontiĝis vid-al-vide kaj eĉ loĝas en diversaj landoj. Tio estis la unua grava 
malfacilaĵo. La dua grava malfacilaĵo estis ricevi permeson de rajtoposedantoj de 
filmoj por prezenti tiujn en la Kinofestivalo. Kaj la tria malfacilaĵo estis kolekti 
subvenciojn kaj sponsorajn kontribuojn. 

13. Kial vi decidis organizi EKF-1 en Brazilo dum la tri kongresoj, sed ne, 
ekzemple, en la pli proksima Kievo duitt IJK aŭ en la patrujo, en Ceboksari dum 
REK? 

La verajn kialojn esploros poste historiistoj, sed de nuna vidpunkto mi povas diri, 
ke nek IJK en Kievo, nek REK en Ceboksari konformis al la ampleksaj kondiĉoj, 
kiuj devus akompani la unuan en la vico, historian eventon. Verdire pri REK ni eĉ 
ne pensis, ĝi ne estis inter kandidatoj. 

Mi antaŭsentis, ke la teamo de IJK ne estas kapabla paralele organizi 
kinofestivalon, ĉar mi dubis eĉ pri la ĉefa aranĝo: IJK. Feliĉe mi estis prava. 

Unu el plej konvinkaj punktoj de la tri brazilaj kongresoj estis aktiva brazila 
esperantistaro, kiu plej aktive montras sin en E-kinarto. Krom tio, la plejparto de 
kunlaborantoj de Verda Filmejo estis el Brazilo kaj por mi estis vera honoro 
organizi la unuan Kinofestivalon ĝuste tie kiel rnian dankon pro ilia fervora laboro. 
Dum 4 monatoj ni bonŝancis trovi kinejon laŭ nia programo kaj niaj rimedoj, 
membroj de LKK tre bone akceptis la proponon pri la plia arta evento kadre de la 
tri kongresoj, kaj mi neniam bedaŭris pri mia decido. 

14. Ĉu vi intencas organizi EKF-2; se jes, kiam kaj kie? 

Ni decidis organizi EKF-2. La loko nun estas esplorata, tutcerte ĝi estos en Eŭropo. 
La aranĝo estos aparta arta kultura evento kun riĉega programo, alloga ankaŭ por 
neesperantistoj, kun multaj artaj prezentoj, vivaj renkontoj kun filmofarantoj, artaj 
metiejoj kaj multaj surprizoj. Kiu maltrafos ĝin, bedaŭros dum la tuta sekva jaro. 

15. Kial vi ŝatus fari la sekvajn EKF ekster E-aranĝoj? 

La kinofestivalo dum iu E-aranĝo en la sama kongresejo estas fermita 
poresperantista aranĝo, kaj ĉar kutime la kongresejo estas tre buĝeta konstruaĵo, 
mankas al ĝi bona teknika ekipaĵo, kaj la kinofestivalo ne diferencos de la kutimaj 
fdmaj prezentoj. Nia evento celas neesperantistan publikon kaj tute alian nivelon 
de organizado, tute alian programon. Car la eventuala programo de la kinofestivalo 
estas riĉega, ĝia okazigo antaŭ aŭ post iu granda E-aranĝo kiel aparta aranĝo estas 
pli taŭga de nia vidpunkto kaj de la vidpunkto de respondintoj de la enketo. 

Dankon, Aleksander! Multajn sukcesojn al via plia agado! 

Nekonkursa programo 

La nekonkursan programon partoprenis 15 fdmoj el 7 landoj en kvar temoj. 

La mondo pri Esperanto: “The Universal Language” (Sam Green, Usono); 
“Esperanto” (Dominique Gautier, Francio); “Que sera, sera” (Geir Greni, 
Norvegio); “Conlang: the movie” (Marta Masferrer, Usono). 

La verda temo: “La Patro” (Joe Bazilio, Brazilo); “Senmova” (Tuĝfe Madayanti 
Sen, Turkio); “Capeloj” (Simmon Keith Bamey, Usono); “Atako de lunaj zombioj” 
(Christopher R. Mihm, Usono). 

La nacia temo: “Polaj Spuroj” (Rogener Pavinski, Brazilo); “Ja tair ja tajer, 
Vojaĝo en Palestino” (Jean Causse, Raimon Gaffier, Matthieu Gauvain kaj Jean- 
Baptiste Jullian, 

Francio). 

La arta temo: 

“Vundoj ”, 

“Anzhelina”, “Kaj 
velkaj floroj floras”, 

“Ĉi-nokte Patro 
Kristnasko mortis” 

(Martin Schreier, 

Germanio); “The 
Cost of Living” 

(Lloyd Newson, 

Britio). 

KIO ESTAS LA REALA TREZORO DE REU? 

Ci tiu artikolo aperas pli-malpli samtempe en du gazetoj: “La Ondo de Espe- 
ranto ” kaj REGo. Mi dankas ties ĉefredaktorojn — sinjorojn Aleksander Korjenkov 
kaj Georgij Kokolija — pro la tre amika konsento publikigi neekskluzivan materia- 
lon. 


Oktobre 2011 fmiĝas mandatperiodo de la nuna Estraro de Rusia Esperantista 
Unio (REU), kaj per ĉi tiu artikolo, kiu nepre ne estas laŭvorta raporto pri la farita 
agado, mi prezentas kelkajn ideojn pri la Unio kaj E-movado ĝenerale, kiuj aperis 
dum ĉi tiu tempo. Io estis koncize dirita en mia intervjuo por “La Ondo de Espe- 
ranto” (julio 2011), sed nun mi volas pli detale prikomenti la situacion. Car ĉio 
sube menciita estas nur mia opinio, mi ne aldonu post ĉiu tezo la vortojn “laŭ mi”, 
ĉar tio estas memevidenta. 

Sendube nia lando estas integra parto de la mondo, kaj ni alfrontas la samajn 
problemojn, kiel la planedo entute. Inter tiuj problemoj estas malaltiĝo de valoro de 
Esperanto kiel intemacia komunikilo. La angla dominas jam delonge, sed la fulma 
evoluo de teknologioj nun ebligas ĝin reale uzi ĉiutage, ne elirante el la hejmo kaj 
foje eĉ simple tenante poŝtelefonon enmane - afero, kiu praktike ne estis imagebla 
proksimume antaŭ la jaro 2000. Pere de Interreto oni povas rapide interkomunikiĝi 
en baza (foje eĉ primitiva) angla kaj esti tute kontenta pri la rezulto: oni povas nun 
ekscii ĉiun necesan informon kaj konversacii kun ajna homo sen apliko de Espe- 
ranto. Sendube homo, kiu jam estas esperantisto, prefems demandi alian esper- 
antiston pri io ne ligita kun la movado, sed konvinki neesperantistojn pri tio estas 
malfacile (kaj foje eĉ tute neeble - ekzemple, oni neniel povas rezervi hotelĉam- 
bron aŭ trajnbileton, uzante Esperanton, sed uzante la anglan jes povas, kaj foje uz- 
ante nur la anglan). Ankaŭ akirado de amikoj funkcias bonege preter Esperanto - 
pere de sociaj retoj ( Facebook , Vkontakte k.a.). Senpaga vojaĝado pere de Pasporta 
Servo - unu el tracidiaj E-allogaĵoj - ne (plu) estas unika, ĉar jam delonge ekzistas 
similaj neesperantlingvaj servoj kiel Couchsurfing, Hospitalitv Club ktp. Do kiel 
baza kaptilo ĉefe restas lingvistika interesiĝo kaj absolute himera, nepalpebla kaj 
malfidinda “Esperanta etoso”. Tio estas universala problemo. Sed krome gravas 
ankaŭ tio, ke por msianoj estas sufiĉe malfacile ellemi fremdan lingvon, kaj pre- 
skaŭ ĉiuj prave direktas siajn fortojn por lemado de la angla, franca ktp, kiuj estos 
nepre utilaj por ili, malkiel Esperanto. Oni memoru, ke averaĝa homo ne posedas 
elstarajn lingvajn kapablojn, kaj, se konsideri fortojn kiuj estas elspezendaj por tia 
studado, por Esperanto restas malmulta motivado. Mi ne diras, ke ellemi Esperan- 
ton fariĝis malpli facile ol pli frue, sed nun jes estas malpli facile trovi motivon kaj 

konvinki homojn por tio. 

Pro grava maldensiĝo de alfluo de novaj homoj kaj pro tio, ke malnovaj E- 
aktivuloj fojfoje malaperas - ĉu pro forpaso, ĉu pro definitiva estingiĝo de la de- 
ziro okupiĝi pri Esperanto, ĉu pro aliaj aferoj, aperas problemo kiu jam senpere 
tuŝas REU: kvanto de novaj aktivuloj, kiuj pretas aktivi en REU, estas preskaŭ 
nula. Notu, ke ne temas pri novaj esperantistoj entute. 

En nia lando ja estas homoj kiuj efektive estas aktivaj kaj faras multajn utilajn 
aferojn por E-movado. Bedaŭrinde ili estas malmultaj, sed ili jes ekzistas. La prob- 
lemo estas, ke ili okupiĝas pri siaj aferoj, kiujn ili elpensis, “naskis”, kaj nun vartas 
kaj prizorgas. Tio estas privataj iniciatoj. Oni komprenas, pri kio temas - pri kluboj 
(ekzemple - MASI, gvidata de Irina Gonĉarova), pri eldonejoj (“Sezonoj”, “Im- 
peto”), pri redaktoroj (REGo, “La Ondo...”, iom pli frue - “Komencanto”), pri vor- 
taristoj (fakte la vortaristo, ĉar nun ĉefe temas pri Boris Kondratjev), pri retaj ak- 
tivistoj, kiuj gvidas plurajn retejojn (Andrej Grigorjevskij, Vjaĉeslav Ivanov), pri 
organizantoj de certaj renkontiĝoj - regionaj, tutlandaj kaj intemaciaj - kaj kelkaj 
aliaj. 

Krome oni konsciu, ke la angla vorto “brand” (ni traduku ĝin “vendomarko”) 
estas ne simpla vorto. “Sezonoj” estas vendomarko. “Impeto” estas vendomarko. 
REGo estas vendomarko. La granda Rusa-Esperanta vortaro, kvankam ĝi ankoraŭ 
ne aperis, jam estas vendomarko, eĉ se nun malpli kosta, ol aliaj (oni kredu, ke post 
la apero la situacio ŝanĝiĝos). Ankaŭ REU estas vendomarko, sed bedaŭrinde ne 
tre altvalora. Sekve neniu racia persono pretas transdoni sian vendomarkon al 
REU. Sed vendomarko ja estas veMt/omarko, do teorie ĝi estas vendebla-aĉetebla, 
sed REU ne estas aĉetopova. Tamen posedantoj ne fams tion ne nur fmancrezone. 
Ja unuavice ili (posedantoj) volas, ke ilia afero ekzistu plu almenaŭ sur la sama 
nivelo kiel antaŭe, kion neniu anticipe povas garantii. Samtempe preskaŭ neniu el 
posedantoj de siaj E-entreprenoj havas sufiĉe da tempo por ion fari por REU. Estas 
kelkaj, sed nemultaj, kaj ilia agado, kvankam ĉiuokaze aprezinda, ne kovras ĉiujn 
problemojn. 

Sed tio estas nur unu flanko de la problemo. La alia estas pli grava kaj pli am- 
pleksa, kvankam nomebla koncize: neniu bezonas ion ajn. Homoj en Rusio pretas 
pagi siajn kotizojn, kaj ja pagas, homoj subtenas nin per vortoj, sed reale ili nenion 
bezonas. La afero estas pmvebla per du facilaj ekzemploj. REU lanĉis retejon <e- 
kluboj.ru> - surbaze de vikia teknologio. La ideo estis unuigi en unu retejon in- 
formojn pri ĉiuj kluboj de Rusio. Dank’ al vikia motoro informo estas korektebla 
facilege kaj do teorie povas esti aktualigata eĉ ĉiusemajne, se necesas. Post ĉiuj 
preparlaboroj (aĉeto de retnomo, teknika agordo, mana kreado de paĝoj por ĉiuj 
urboj), kiam venis tempo por plenigi la paĝojn per informoj - afero en si mem 
simpla, postulanta ne pli ol duonhoron, aŭ eĉ malpli - estiĝis silento. Evidentiĝis, 
ke homoj tion ne bezonas, kvankam mi daŭre opinias la ideon tre bona, speciale 
kiam temas pri tiom granda lando kiel Rusio. Mi povus, sendube, atingi la rezulton 
per senĉesa bombardado per leteroj kaj memorigoj, sed por tio mankas tempo. Ne- 
formala nomumo de persono, kiu ŝajne pretis respondeci, ankaŭ estis senutila. 
Povas esti, iam en estonto mi tion faros mem... 

Alia ekzemplo estas nova retejo de REU <reu.ru>. Gin faris Andrej Grigor- 
jevskij, elspezinte por tio kolosan tempon. Krom ekstera aspekto (kiu, konsciate, 
ne estas supermodema, sed almenaŭ pli aktuala, ol estis pli fme), ĝi enhavas ankaŭ 
multegajn internajn funkciojn, kiuj estas atingeblaj por simplaj uzantoj (ne nur por 
administrantoj). Statistiko montras, ke la retejo estas sufiĉe malvaste uzata. Ne pro 
komplikeco - ĝi estas facilega, kaj ĉiam oni pretas helpi pri ĝi. Sed pro tio, ke ho- 
moj ne multe bezonas ĝin. 

Antaŭ la elektiĝo ni multe pensis pri la Libroservo, pri ĝia reformo kaj moder- 
nigo. Estis atingita interkonsento kun privata persono, kiu pretis pagi grandan 
monsumon el propra poŝo por krei retan librovendejon de REU. Poste mi rezignis 
la ideon, ĉar jam ekzistas tia vendejo en alia loko kaj dubli aferojn estus stulte. Sed 
mi rezignis ne nur pro tio. Evidentiĝis, ke tio estus vana perdo de mono kaj tempo, 
ĉar laŭ ĉiuj prognozoj la vendejo estus tre malofte uzata - ĉiuj libroj estas aĉeteblaj 
senpere ĉe eldonejoj aŭ ekzistantaj perantoj, kaj REU ne havas proprajn librojn por 
vendi (nu, fakte ĝi havas, sed ne tiom multajn por krei retan vendejon tiucele). 

Sed tio ne estas sufiĉa kaŭzo por ne plu aktivi en la reto - eĉ male. Se ni ne 
volas ĝenerale postresti, ni ne nur devas sekvi aktualajn tendencojn, ni devas ankaŭ 
“montri ekzemplon” de moderneco. Ni devas “enretigi” laŭeble plej multajn kuti- 
majn servojn. La unuaj paŝoj estas sukcese faritaj - ni transiris al nur-retpoŝta dis- 
sendado de “Bulteno de REU”. Ni klopodas (kvankam ne ege sukcese pro tem- 
pomanko) aktivi en sociaj retoj. Ni esperas baldaŭ enretigi la tutan arkivon de la 
gazeto REGo. Krome mi planas proponi al la membraro oficialigi distancan parto- 
prenon en REU-konferencoj kaj akcepti plej gravajn decidojn (temas pri ŝanĝoj en 
la Generala regularo, probable eĉ elekto de la Estraro) rete - do anstataŭ poŝta 
voĉdonado transiri al retpoŝta. Tamen mi tute ne celas, ke Konferencoj estas ne plu 
bezonataj. Diskutado kaj “vivaj” konversacioj estas same bezonataj, kiel pli frue, 
kaj neniu reta interkomentado tion anstataŭos. Sed ni devas konscii ŝanĝojn en la 
mondo - se plejparto de la membroj ĉiuokaze ne povas veni al ĉeesta Konferenco, 
sed povas alimaniere partopreni laboron de la Unio, kial ni malpermesu tion al ili? 

Unuigante la du bazajn supre menciitajn problemojn oni povas konkludi: se 
homoj nenion bezonas, sendube ili ankaŭ ne pretas aktivi. Trovi homojn por multaj 
taskoj, kiuj ja abundas, estas malpli facile. Oni ne povas simple nomumi kaj devigi 
homojn ion fari - nun estas alia tempo. Same ne funkciis en REU teorie bonega 
sistemo, proponita antaŭ du jaroj - konsilio de spertaj esperantistoj kun “teknika” 
Estraro (kvankam oni notu, ke el lingva vidpunkto konsilio ne povas esti super 
estraro, ĉar estraro ja estras, do ĝi devus nomiĝi alimaniere, sed tio ne gravas). La 
sistemo vere estas bonega, sed ĝi montriĝis ne funkcikapabla en niaj kondiĉoj - 
kvankam troviĝis plenumantoj (“teknika” Estraro), kiu faris sian laboron tute bone, 
la konsilio mem ne povis funkcii pro multegaj kialoj, inter kiuj estas troamasiĝo de 
homoj tie, pro personaj miskomunikaj problemoj, sed ankaŭ pro tio, ke homoj reale 
malmulton bezonas ekster siaj privataj interesoj. 

Kial sufiĉe multaj homoj daŭre pagas kotizojn al REU? Mi pozitive miras, sed 
ne scias. Verŝajne, pro bona rilato al la movado kaj pro deziro iel subteni ĝin, eĉ se 
multaj el ili havas sufiĉe nebulan imagon pri ĝi, pri la movado. Sed tio estas avan- 

taĝo kaj en tio mi vidas realan perspektivon. REU ricevas iom da mono - ĉu per 
kotizoj, ĉu per io alia (vendado de varoj, fojfoja okazigo de renkontiĝoj). Krome 
REU posedas sian ĉefan trezoron - la membraron. Niaj membroj estas personoj, 
kiuj ne nur pagas kotizojn, sed ankaŭ havas unikajn spertojn, diversflankajn 
movadajn sciojn kaj scipovojn, kio estas uzinda. Sekve REU povas esti centro de 
subteno (ne nur financa) de apartaj iniciatoj. Tio estas vere perspektiva vojo por 
REU, kaj ni strebos tion efektivigi laŭ niaj modestaj povoj. 

Grigorij Arosev, Prezidanto de REU 

LA PREZIDANTO DE REU MALSUKCESIS, 

ĈAR “NENIU BEZONASION AJN” 

Mi estis tre ĉagrenita, traleginte jam la duan pesimisman artikolon pri Espe- 
ranto-movado en Rusio kaj la monda movado ĝenerale, kiun verkis la Prezidanto 
de REU Grigorij Arosev. Ambaŭ artikoloj estas se ne rekte kontraŭesperantistaj, do 
konkrete malentuziasmigaj por la rusiaj esperantistoj. Sed ĉefe pluraj informoj en 
ili estas malaktualaj aŭ malobjektivaj, kio misgvidas la legantojn, kiuj ne tre bone 
konas la detalojn, menciitajn en ili. 

La lasta artikolo havas la titolon “Kio estas la reala trezoro de REU?” (La Ondo 
de Esperanto 2011, JVu 10 (204); REGo Ns 4 (66), oktobro 2011; jam la 20-an de 
septembro ĝi aperis ankaŭ en la retpaĝo, nomata “La Balta Ondo”). Pli frua ar- 
tikolo estas intervjuo kun G.Arosev kaj havas la titolon “Cu Esperanto povas doni 
ion principe novan al la mondo?” (La Ondo de Esperanto, 2011, N°7 (201), in- 
tervjuis Aleksander Korĵenkov). 

Mi opinias, ke tiaj artikoloj estas malobjektivaj kaj malutilaj por la Esperanto- 
movado ĝenerale, kaj plej malbonas ke tiaj artikoloj devenas de la homo, kiu 
prezidas landan Esperanto-asocion. 

Grigorij komencas la artikolon per iuj dubindaj kaj apenaŭ aktualaj nuntempe 
supozoj, kiujn kutime uzas malbone edukitaj kontraŭuloj de Esperanto. 

Ekz. li skribas: “... Inter tiuj problemoj estas malaltiĝo de la valoro de Espe- 
ranto kiel intemacia komunikilo. La angla dominas jam delonge, sed la fulma 
evoluo de teknologioj nun ebligas ĝin reale uzi ĉiutage...”. Min interesas: kiujn in- 
formajn fontojn uzis Grigorij por konstati, ke Esperanto nuntempe havas malpli da 
valoro, ol antaŭe, rilate al la intemacia komunikado? 

Krome, mi havas grandan sperton de la internacia komunikado pere de la diver- 
saj retoj kaj povas konstati, ke la angla pro la apero de Interreto multon perdis, ĉar 
la modemaj teknologioj, plejparte rilataj al la diversspecaj tradukiloj kaj interpreti- 
loj, ne postulas de la uzantoj konon de la angla lingvo por ĉiutaga komunikado, le- 
gado de scienca, teknika k.a. enhavo. Do, oni bezonas nek la anglan, nek Esperan- 
ton, nek iun alian fremdan lingvon por iĝi ano de la granda kaj komplika reta in- 
formsistemo. 

Poste la aŭtoro nomas la Esperanto-etoson “absolute himera, nepalpebla kaj 
malfidinda”, kion mi traktas kiel rektan ofendon de pluraj esperantistoj el la tuta 
mondo. Sed ja Esperanto-etoso pri kiu tiom dubas la nuna Prezidanto de REU estas 

absolute reala afero de Esperanto-renkontiĝoj, kaj tion konstatas ankaŭ pluraj 
neesperantistaj atestantoj. Kiom da intemaciaj kaj enlandaj E-renkontiĝoj vi, Grig- 
orij, partoprenis dum la pasintaj du-tri jaroj? Kiujn konkrete? Ĉu vi vizitadas 
Moskvan E-klubon? 

La homa mondo iĝis multe pli varia, modernaj homoj preskaŭ ĉiam povas elekti 
la okupojn laŭplaĉe, kio diferencigas ilin de la homoj el pasinteco. Grigorij skribas, 
ke nun por konvinki neesperantistojn lemi Esperanton “... estas malpli facile trovi 
motivon...”. Mi konsentas, tamen la motivoj por tio nuntempe estas signife pli mul- 
taj, ol antaŭe, kaj feliĉe ili ne estas limigitaj per teorio, ke Esperanto estas pli sim- 
pla, ol la angla. 

Sekve la Prezidanto de REU kiel la dogmon proponas al ni, ke okazas la 
“maldensiĝo de alfluo de novaj homoj” al Esperanto-mondo. Poste li ligas tion al la 
malkresko de membrokvanto de REU, kaj eĉ supozas, “... ke ne temas pri novaj 
esperantistoj entute”. En la lasta frazo li tute pravas. Do, eblas konstati, ke la prob- 
lemo de la membra malkresko estas problemo nur de REU kiel organizo, kaj ĉefe 
ĝin kaŭzis la politiko de la REU- 
Estraro kaj ĝia Prezidanto (ne nur la 
nuna, sed ankaŭ la antaŭaj). La ĝener- 
ala kvanto de Esperanto-parolantoj en 
Rusio kaj en la aliaj landoj pli-malpli 
kreskas ĉiujare, kion verŝajne kaŭzis 
la disvolviĝo de Interreto kaj kion 
konstatas jam pluraj spertuloj de Es- 
peranto-movado. Novaj esperantistoj 
en Rusio estas iom aliaj, ol antaŭe, kaj 
vidas neniun realan bazon por la 
agado ĉe REU, ili ne vidas strukturon 
de la movado, kiu estus merita por 
aliĝi, pro tio ili agas ekster tiu or- 
ganizo kaj, ni diru, multe pli efike kaj 
videble agas. 

Sekve Grigorij vere konstatas, ke ekzistas multaj homoj, kiuj aktive okupiĝas 
pri Esperanto-movado, kaj li skribas: “La problemo estas, ke ili okupiĝas pri siaj 
aferoj, kiujn ili elpensis, “naskis”, kaj nun vartas kaj prizorgas.” Sinjoro Prezi- 
danto, tio ne estas la problemo. La homo devas okupiĝi pri tio, pri kio li volas kaj 
kapablas okupiĝi, male rezultiĝas kutime iu stultaĵo! Krome Grigorij ĉi-artikole 
montras la propran malbonan konon de rusia kaj ankaŭ de la internacia Esperanto- 
movado kaj kulturo. Li montras la bildon de Rusia Esperanto-aktivado, kiu estis 
aktuala eble antaŭ ĉ. 10 jaroj. En liaj ekzemploj tute mankas la elstaraj rusiaj kaj 
ruslingvaj Esperanto-projektoj. Ekz. Universitato “Justo”, kiu situas en Moskvo, 
devige kaj oficiale instruas Esperanton. Gi ankaŭ disponigas ejon por la Moskva E- 
klubo kaj la pluraj E-renkontiĝoj. Krome, ĝi foje organizis sciencajn esperantolo- 
giajn konferencojn sur la nivelo de la rusiaj ŝtataj ministerioj. Krome ekzistas plu- 
raj regionaj E-movadoj, kiel ekz. en Ĉeboksari, Peterburg, Tihvin, Jekaterinburg 


Interparolas juda patrino kun filino an- 
taŭ ŝia edziniĝo: 

- Mi scias, filineto, ke ĝi estas ĝena 
afero... Proksimiĝas via edziniĝo, kaj mi 
devas vin instrui... 

- Sed panjo, mi ĉi tion ne bezonas. 

- Sara, silentu, ne kontraŭu. Vi junuli- 
noj pensas, ke vi ĉion jam scias... Jen, 
dum ordigado de via hejmo vi neniam 
kovru ŝrankajn bretojn per gazetoj. Ĉar 
tiam ĉiuj scios, kiam vi lastfoje ordigis 
vian hejmon! 

juda humuraĵo de Josef Shemer 

k.a. Estas dubinde, ke la nuna Prezidanto ankaŭ neniam aŭdis pri la lingvaj festi- 
valoj, kiuj okazas ĉiujare jam en kelkaj rusiaj urboj, pri la aktivado de la universita- 
taj instruistoj (en Moskvo, Peterburg, Ivanovo, Krasnojarsk k.m.a.), rilate al Espe- 
ranto, pri la aktivado de REU-membroj kaj ceteraj rusiaj esperantistoj kadre de la 
intemaciaj Esperanto-projektoj. Ne estis menciitaj ankaŭ pluraj ofte vizitataj ras- 
lingvaj kaj esperantlingvaj diversnivelaj retejoj pri Esperanto, kiujn kreas la aktivu- 
loj el pluraj regionoj de Rusio. Parolante pri la vortaristoj, Grigorij absolute forge- 
sis, ke pluraj aktualaj eldonoj kun milaj eldonkvantoj de diversspecaj lerniloj 
(ankaŭ vortaroj) nuntempe estas disponeblaj en dekoj de la plej grandaj rasiaj li- 
brovendejoj kaj amaso de la interretaj. Tiuj lemiloj estas oficiale eldonitaj kaj estas 
sufiĉe sukcesaj dank’ al la aktivuloj de Esperanto-movado en Rusio kaj ekster- 
lando. La malbonan konon de la rusia Esperanto-kulturo la nuna REU-Prezidanto 
montris ankaŭ en la pasintfoja intervjuo por La Ondo de Esperanto. Li tiam diris, 
rilate al Rusia E-literaturo: “En nia lando oni publikigas kaj eldonas nur unu aŭto- 
ron, kaj tio ne estas lia kulpo - li verkas laŭ siaj fortoj kaj talento. Evidentas, ke re- 
daktorojn kaj eldonistojn ne interesas aliaj nomoj”. En Rusio en Esperanto estas 
eldonataj pluraj rasiaj kaj eksterlandaj aŭtoroj kaj nuntempe neniu el ili estas eldo- 
nata signife pli ofte, ol la alia. Estas evidente, ke pluraj rasiaj esperantistoj povas 
trovi en tiu ĉi frazo de la Prezidanto iujn politikajn superstiĉojn, kiuj estis aktualaj 
en bataloj en la rasia Esperanto-movado antaŭ multe pli ol dek jaroj, sed ne nun. 

Sekve Grigorij nomas kelkajn Esperanto-entreprenojn en Rusio (“Sezonoj”, 
“Impeto”, REGo kaj REU) “vendomarkoj”, miksante la ofte uzatajn kun diversaj 
sencoj anglalingvajn terminojn “brand” kaj “trade mark” el la reklamsciencoj kaj 
sciencoj pri la publikaj rilatoj k.a. Kara Prezidanto, unuavice REU estas ne 
“brand”, sed la socia publika organizo, kiu ne havas komercajn aŭ iujn aliajn pri- 
vatajn celojn, sed strebas plenumi la taskojn, kiujn komisiis al ĝi ĝiaj membroj. Ĉio 
cetera venas poste. 

Sekve Grigorij skribas, ke “neniu bezonas ion ajn” en la rusia Esperanto- 
movado, kaj poste ege strebeme provas klarigi kial. Sinjoro Prezidanto, vi men- 
sogas - mi bezonas, mia edzino bezonas, miaj gepatroj bezonas, miaj amikoj be- 
zonas... Kion vi povas proponi al ni? Jes, nenion! 

Unu el la ekzemploj de Grigorij pri la “pigremo” de la esperantistoj en Rusio 
estas la retejo <e-kluboj.ra>. Pri ĝi sinjoro Arosev en ĉi artikolo skribas: “Eviden- 
tiĝis, ke homoj tion ne bezonas, kvankam mi daŭre opinias la ideon tre bona, spe- 
ciale kiam temas pri tiom granda lando kiel Rusio”. Mi komencu per la demandoj: 
kion la Prezidanto de REU kaj la Estraro faris por disvastigi la informojn pri la 
nova retejo? Ĉu vi verkis grandajn klarigajn kaj inspirajn artikolojn pri ĝi al REGo, 
“La Ondo...” k.a. amaskomunikiloj? Ĉu vi reklamis ĝin vaste tra la sociaj retoj? Ĉu 
vi persone senĉese turmentis plurajn E-klubojn tra Rusio? Ĉu vi faris vastan 
prezentadon de la projekto almenaŭ en la E-klubo de la urbo, kie vi loĝas? Ne! Post 
tio vi skribas en via intervjuo al “La Ondo de Esperanto”: “Sed bedaŭrinde mi 
renkontis preskaŭ plenan indiferentecon pri la afero flanke de lokaj kluboj”. Kaj en 
la nuna artikolo: “Samtempe mi volas emfazi, ke esperantistoj en Rusio ĝenerale 
estas nesufiĉe aktivaj”. Via privata projekto fiaskis, ĉar vi eĉ ne provis iel disvas- 

tigi ĝin. Mi povas konstati, ke se la Prezidanto de REU estas nesufiĉe aktiva en Es- 
peranto-movado, ne necesas kompari lin kun la ceteraj movadanoj en la lando. 
Krome, se la diskuto denove venas al la retejo <e-kluboj.ru>, mi kiel spertulo pri la 
retaj aferoj kaj plenuminto de kelkaj sukcesaj retaj Esperanto-projektoj (kaj ne nur) 
povas konstati, ke ĝenerale la ideo de la retejo dekomence estis malbone pripensita. 
Mi ne malkovros ĉiujn ideojn ĉi-rilate, sed pli bonus ekzemple uzi la Vikipedion, 
ĉar tutegale tie estas uzata la “vikia teknologio”. Oni povas facile aldoni al la Espe- 
ranto-versio de tradicia Vikipedio la informojn pri E-kluboj en Rusio, kiujn vidos 
diference de la <e-kluboj.ru> ne nur iuj hazardaj vizitantoj, sed ĝenerale la tuta in- 
temacia Esperanto-mondo. Ankaŭ la aldono de la samaj informoj, sed ruslingvaj al 
la rasa parto de la tradicia Vikipedio povus fari bonan reklamon por Esperanto en 
Rusio. 

Tamen, por krei portalon pri rasiaj Esperanto-kluboj indus uzi la retejon 
<reu.ra> kune kun ĝia profil-sistemo (ĝian subdomajnon aŭ subdosierujon). Kial 
tio ne estis farita? Generale eblas konstati, ke la projekto ekde la komenco estis 
pure privata afero, neniel rilata al la organizo, ĉar la domajno <e-kluboj.ru> estas 
registrita ne nome de REU (kiel tio estas pri <reu.ru>), sed kiel privata propraĵo de 
persono, kiu jure havas ĉiujn rajtojn pri ĝi. 

Sekve Grigorij skribas pri la retejo de REU kaj konstatas: “La statistiko mon- 
tras, ke la retejo estas sufiĉe malvaste uzata”. Vidu, la rusiaj esperantistoj ne estas 
la problemo de tio, la problemo estas la metodo de la ĝenerala malmoderna kaj 
stagna reta politiko de REU. Tio ankaŭ rilatas al la <e-kluboj.ru>. Ni kreis sufiĉe 
sukcesan internacian informcentron pri la gazetara kampanjo, kiun komisiis al ni 
UEA ĉirkaŭ la Universala Kongreso en Kopenhago. Ekzistis multaj malfacilaĵoj, 
ankaŭ rilate al la malaktiveco de la esperantistoj, sed ni neniam verkis fatalismajn 
artikolojn, ke ĉio estas malbona. Kaj ni sukcesis! Mi invitas ĉiujn esperantistojn el 
Rusio, kiuj ankoraŭ ne aliĝis al <Esperanto.com>, aliĝi kaj informi pri la kluboj kaj 
Esperanto-agado en siaj urboj! 

Mi miras, ke REU eĉ ne provis konsulti la profesiulojn pri retaj aferoj, kiuj fe- 
liĉe en Esperantujo abundas, sed okupiĝis pri iuj “amatorecaj” agoj. 

Poste la Prezidanto de REU Grigorij Arosev skribas pri sia rezigno rekrei kaj 
evoluigi la Libroservon de REU. Tion li promesis en sia prezidanteca programo. Li 
skribas, ke jam ekzistas en Rusio la libroservo kaj pro tio REU ne bezonas la alian. 
Denove aperas la demando pri kompetenteco de la Prezidanto, rilate al la kulturo 
kaj literaturo en Esperanto. Cu la Estraro kaj la Prezidanto de REU kontaktis ĉi- 
teme la intemaciajn organizojn por helpi al la rusiaj esperantistoj akiri librojn de la 
pluraj Esperanto-eldonejoj tra la mondo? Ne! Kio rezultiĝas? Esperantistoj en Ru- 
sio ne povas ricevi helpon de REU por akiri Esperanto-literaturon ĉu en Rusio, ĉu 
ekster ĝi. 

Poste Grigorij skribas pri la aktivado en la reto. Ciuj priskribitaj de li agoj, 
kiujn faris REU, estas fareblaj de unu eĉ malsperta ĉi-teme persono maksimume 
dum 2-3 tagoj. Oni jam konstatis fiaskon de la disvastigo de REU en la sociaj retoj, 
ĉar ĝiaj grupoj ie videble aperis eĉ malpli, ol ĉe la rusia reto “Vkontakte” (tie ĝi 
ankaŭ estas malmultnombra kaj malaktiva). 

Krome la Estraro kaj la Prezidanto de REU neniel aktivas en la internacia Espe- 
ranto-movado, internaciaj sociaj retoj, kio povas montri la ĝeneralan malintereson 
de ili pri la evoluo kaj disvastigo de Esperanto kaj informado de la eksterlandaj es- 
perantistoj pri la rusia Esperanto-movado. 

Dmitrij Sevĉenko (Moskvo) 

UEA SUKCESE AKTIVIS ĈE UN-KONFERENCO 

Kvin reprezentantoj de UEA partoprenis la ĉi-jaran Konferencon de Neregista- 
raj Organizaĵoj, kiun la Departemento pri Publika Informado (DPI) de Unuiĝintaj 
Nacioj okazigis en Bonn (Germanio) de la 3-a ĝis la 5-a de septembro. Tiu ĉi plej 
grava ĉiujara evento de UN por NRO-j okazis la 64-a fojon kaj havis la temon 
Daŭrigeblaj socioj - respondecaj civitanoj. La konferencon malfermis Kiyo Aka- 
saka, asista ĝenerala sekretario de UN pri komunikado kaj publika informado. 
Generala sekretario Ban Ki-Moon salutis la inaŭguron per videomesaĝo. 

Kiel delegitoj de UEA partoprenis Marcus Cramer, Stefano Keller, Melanie 
Maradan, Julia Noe kaj Manfred Westermayer. Dum la konferenco ili havis mul- 
tajn okazojn por interparoli kun reprezentantoj de aliaj NRO-j kaj interŝanĝi ideojn, 
informilojn kaj kontaktkartojn. 

La teamo de UEA aktive diskonigis la starpunktojn de UEA pri lingvaj rajtoj, 
komentante i.a. tion ke nur la angla estis la laborlingvo de la konferenco. A1 la de- 
mando de Keller pri la kialo, Maria-Luisa Chavez, ĉefino pri la rilatoj de UN kun 
NRO-j, respondis, ke tion kaŭzis nur manko de mono. Ankaŭ ŝi bedaŭris la nee- 
blon uzi pli da lingvoj. 

Dum unu el la rond-tablaj diskutoj Keller revenis al la afero post elpaŝo de 
reprezentanto de PepsiCo, kiu prezentis la klopodojn de sia firmao subteni la 
evoluon en la diversaj mondopartoj, kie ĝi fabrikas kaj vendas siajn varojn. Keller 
demandis, ĉu PepsiCo ne povus per subvencio ebligi ankaŭ ĉe similaj konferencoj 
uzon de aliaj oficialaj lingvoj de UN ol nur la angla, se ĝi jam faras tiom vastan 
“homhelpan” laboron. La estrarano de UEA ricevis la respondon, ke pri tio oni 
skribu al la oficejo de PepsiCo. La sama respondo venis ankaŭ al lia demando, ĉu 
la firmao, kiu ĉeestas en tiom da lingvoregionoj, ne povus meti ankaŭ Esperantajn 
vortojn sur siajn varojn. 

Ce la rond-tabla diskuto pri civitana partopreno, Melanie Maradan demandis, 
kiel la prelegantoj imagas la partopreneblon en tiu diskuto kaj en surloka agado 
ekz. de indiĝenaj popoloj, se oni uzas nur la anglan. Si rimarkigis, ke ĝuste la kon- 
cematoj ne povas partopreni en la diskuto kaj ke en la konferenco multaj reprezen- 
tantoj ne povas interveni pro nesufiĉa kono de la angla. Maradan demandis, kion 
oni intencas fari por solvi tiun problemon, sed ŝi ne ricevis respondon. 

La delegitoj de UEA ĉeestis kelkajn laborgrupojn, kie ili aldonis al la diskutoj 
menciojn pri la neceso konsideri la rajton de ĉiu popolo je uzo de sia gepatra 
lingvo kaj je plukultivado de sia kulturo. 

En kunsido kun la ĉefino kaj la stabo de la NRO-rilatada oficejo de UN Stefano 
Keller alparolis en Esperanto kun angla interpretado de Marcos Cramer. Li komen- 
tis diversajn kontakt- kaj informkanalojn de UN, kiu pli kaj pli uzas Facebook, 

Twitter kaj Youtv.be por rilati kun la civila socio. Kiel ekzemplon pri la agado de 
UEA, Keller menciis la novan retejon kreitan en Novjorko, kiu informas la esper- 
antistaron pri la laboro de UN. Manfred Westermayer alparolis pri projekto reali- 
gata de esperantistoj en Afriko. 

Jam komence de la konferenco estis publikigita malneta projekto de la fina dek- 
laro, pri kiu la ĉeestantaj NRO-j povis komenti kaj fari proponojn pri ŝanĝoj kaj 
aldonoj. La teamo de UEA proponis aldonon de frazoj pri lingva diverseco kaj 
lingvaj rajtoj, pri kiuj la tekstoprojekto tute silentis. Post la konferenco la respon- 
deculoj pri la fma deklaro daŭrigis la traktadon de la ŝanĝoproponoj, akceptante 
ĉiujn faritajn de la delegitaro de UEA. La amendoj pri lingvaj rajtoj, proponitaj de 
UEA, eniris la definitivan version de la fina deklaro. 

Neniam mi vidis tiom da mencioj pri lingvo, lingvaj rajtoj kaj diverseco en UN- 
dokumento, komentas kun kontento Stefano Keller. En la originala projekto de la 
deklaro la vorto “lingvo” aperis eĉ ne unufoje, li aldonas. Eĉ du komplete novaj 
alineoj proponitaj de UEA estis akceptitaj. La plej rimarkinda el ili troviĝas inter la 
rekomendoj al “Rio + 20”, t.e. Konferenco de UN pri Daŭripova Evoluo, okazonta 
en Rio-de-Ĵanejro en junio 2012. Gi 
tekstas: 

Ni alvokas por respekto al kaj 
inkludigo de etnaj lingvoj en la eduka 
sistemo, ĉar tiaj lingvoj entenas la 
kompleksecon de siaj respektivaj me- 
dioj, kaj ankaŭ por konsidero de la 
potencialo de neŭtrala internacia 
Iing\>o kombinanta klarecon kaj 
facilecon de lernado kun sia neŭ- 
traleco, kaj tiel povanta esti rigardata 
kiel esence daŭripova. 

Laŭ iniciato de UEA eniris la dokumenton ankaŭ alineo, en kiu la konferenco 
rekonas, ke biodiverseco kaj lingva diverseco estas nedisigeblaj, konektitaj kaj in- 
terdependaj, kaj alarmas pri la perdo de tradiciaj scioj kiel sekvo de la perdo de 
lingva diverseco. La fina teksto ankaŭ alvokas la ŝtatojn antaŭenigi adekvatan ling- 
van politikon kiu atentas la bezonojn de la nuna kaj estontaj generacioj. Mencioj 
pri la graveco de lingva politiko por daŭripova evoluo kaj pri la valoro de kultura, 
lingva kaj etna diverseco estis aldonitaj plurloke. Interalie, la konferenco kuraĝigas 
evoluigi indikilojn ankaŭ pri lingva kaj kultura diverseco por mezuri la progreson 
al verda ekonomio. 

Kvankam la deklaro de la NRO-konferenco en si mem ne reprezentas sintenon 
de UN, ĝi aperos en la dokumentaro de UN kaj havas valoron kiel morala premo de 
la civila socio al la monda organizaĵo. La partoprenintaj NRO-j direktis ĝin tute 
aparte al la konferenco “Rio + 20”, en kiu ĉeestos ankaŭ UEA laŭ ĵusa decido de la 
Estraro. UEA partoprenos ankaŭ en la venontjara UN-konferenco de NRO-j, pri 
kiu en Bonn oni esprimis la deziron, ke ĝi okazu en Mez-Oriento, Nord-Afriko aŭ 
araba lando. 


S-ro Sklavig, la estro, venas en la 
oficejon. Li vidas ke Kruko laboras ĉe sia 
skribotablo. 

Sklavig: Kruko, estas jam la dekkvina 
horo, kaj vi ankoraŭ laboras pri tiu 
raporto! 

Kruko: Jes, ĉef! 

Sklavig: Sed vi promesis ke vi finos 
antaŭ la tagmanĝo! 

Kruko: Mi ankoraŭ ne manĝis, ĉef! 

<esperanto-anekdotoj> 

Kiel rezulto de la partopreno de UEA en la konferenco restos ankaŭ, ke la ĉee- 
stintoj aŭdis pri lingvaj rajtoj, pri Esperanto kaj pri UEA. Sekve ili eksciis pri la 
defendado de lingvaj minoritatoj fare de esperantistoj kaj pri la uzo de Esperanto 
por interetna kompreniĝo, dialogo kaj komunikado. 

Dokumentoj, videoj kaj fotoj pri la konferenco: <http://www.linguistic- 
rights. org/eventoj >. 

Gazetaraj Komunikoj de UEA 


NOVAJ REU-MEMBROJ POR 2011 

DUMVIVA MEMBRO 

Sosov Jevgenij (Kazanj) 

INDIVIDUAJ MEMBROJ 

Surnakin Anatolij (Moskvo), Sevĉenko Aleksandr (Moskvo) 

MECENATO 

Gerŝman Anton (Moskvo) 

1 AMILIA MEMBRO 

Sevĉenko Jelena (Moskvo) 

ALIĈINTAJ KOLEKTIVOJ 

Esperanto-klubo “EK-MASI” (Moskvo) (+ 1 membro): Sidorova Valentina 

JEAĈR (Ĉeboksari) (13 membroj): AIos i Font Hector, Belkin Jevgenij, Blinov 
Aleksandr, Grigorjevskaja Natalja, Grigorjevskij Andrej, Ivanova Marina, Kapi- 
tonov Danil, Konstantinov Anton, Moisejeva Aleksandra, Predaĉenko Jekaterina, 
Prohorova Aleksandra, Ripani Massimo, Romanova Irina 

Plena aktuala listo de la membroj troveblas en la ttt-ejo de REU laŭ la adreso 
<http://reu.ru/membrolisto/>. 


Anatolij Ivasenko donacis al 
la ĝenerala kaso de REU 700 
rublojn. Koran dankon al Ana- 
tolo pro subteno de la Unio! 


Baldaŭ komenciĝos la 27-a Rusia Esperanti- 
sta Kongreso en Ceboksari. Samtempe kaj 
samloke okazosfama Lingva Festivalo -jam 
la 16-afojon. Ne preterlasu okazon (re)vidi 
multajn esperantistojn kaj pasigi kelkajn 
tagojn en bonega etoso. Ĝis la revido en la 
ĉuvaŝia ĉefurbo! 


31 










KOTIZOJ DE REU/REJM POR 2012 

Membri en REU oni rajtas ekde la aĝo 18 jaroj; 14-17-jaruloj rajtas aliĝi kiel 
kandidatoj. 

Individua kotizo - 200 rub. (por ekster-KSS-anoj - 20 eŭroj) ĝis la 29-a de febru- 
aro 2012, 250 rub. (por ekster-KSS-anoj - 25 eŭroj) ekde la 01-a de marto 
2012; inkluzivas la membrokarton, Jarlibron/Manlibron de REU, Bultenon de 
REU en elektronika formo (laŭpete - en la papera) kaj aliajn informojn de 
REU, voĉdonrajton en Konferenco de REU, rabatojn en E-aranĝoj de REU. 
Mecenata kotizo - 500 rub.; inkluzivas ĉion la saman kiel por la individua kotizo, 
krom unu escepto: sur la membrokarto estos skribita “Mecenato de REU”. 
Dumviva kotizo - 5000 rub. (por ekster-KSS-anoj - 500 eŭroj); inkluzivas ĉion la 
saman kiel por la individua kotizo dum la tuta vivo. 

Familia kotizo - 100 rub.; inkluzivas la membrokarton, voĉdonrajton en Konfer- 
enco de REU, rabatojn en E-aranĝoj de REU. La familiajn kotizojn rajtas pagi 
samadresaj parencoj de individuaj, dumvivaj aŭ mecenataj membroj. 

Kolektiva membrokotizo - 70 rub. por ĉiu aligita membro (la aliĝintaj kolektivoj 
pagas minimume por 5 aligitaj membroj); inkluzivas po 1 ekzemplero de REGo 
kaj Jarlibro/Manlibro de REU por kluboj kun 5-15 aligitaj membroj kaj por ĉiu 
aldona deko de la aligitaj membroj, aliajn informojn de REU por la kolektivo; 
la membrokartojn, voĉdonrajtojn en Konferenco de REU, rabatojn en E-aranĝoj 
de REU por la aligitaj membroj. 

Aliĝkotizo - 300 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la kolektivo ne pagas kotizojn por aligi- 
taj membroj dum du sinsekvaj jaroj, ĝi estas konsiderata likvidiĝinta kaj poste 
devus denove aliĝi al REU. 

Amiko de REU - senpage; inkluzivas partoprenrajton (sen voĉdonrajto) en Kon- 
ferenco de REU, Bultenon de REU en elektronika formo kaj aliajn informojn. 
Oni rajtas aliĝi kiel “Amiko de REU” nur unufoje. Persono, sin anoncanta 
“Amiko de REU”, devas plenigi aliĝilon kaj mencii sian retadreson. 

Rabatita abono de REGo - 450 rub. (ekster Rusio - 20 eŭroj), por ĉiuj membroj. 
La dumvivaj membroj, kiuj pagis sian kotizon en 2001-2003, plu ricevados 
REGon sen aldona pago. 

Ciuj membroj de REU kun la aĝo malpli ol 31 jaroj aŭtomate iĝas membroj de la 
junulara sekcio REJM (Rusia Esperantista Junulara Movado) kaj ricevas 
voĉdonrajtojn en REJM-voĉdonoj. 

Membroj de REU iĝas aligitaj membroj de Universala Esperanto-Asocio, la malpli 
ol 31-jaraj — ankaŭ de TEJO. 

Aliĝilojn, rublajn kotizojn kaj rabatitajn abonpagojn por REGo sendu (poŝtman- 
date) al: 142717, MocKoecKan oo.iacmb, JleHUHCKUŭ paŭou, n/o PautujiKa, do 
eocmpcooeanmi, Hamajibe HiiKOjiaeeue Hlopoxoeoŭ\ eblas ankaŭ pagi per la sis- 
temo Yandex-denjgi, numero de la “monujo” estas 41001612527392. La eŭraj 
kotizoj pagendas al la konto reua-p ĉe UEA. 

ĜEMELURBA RENKONTIĜO 

Oficiala ĝemeliĝo de la urbetoj Tiĥvin (Rusio) kaj Herouville Saint Clair (Fran- 
cio-Normandio) okazis antaŭ 20 jaroj, sed la esperantistaj komunumoj establis 
kontaktojn eĉ pli frue, en 1990. Tamen la unua amika vizito okazis ĝuste en no- 
vembro 1991: la tihvinanoj venis al siaj francaj amikoj. Post unu jaro sekvis re- 
ciproka vizito - dekdu nomiandianoj gastis en Tiĥvin. Tiel ekis regula esperantista 
interurba kunlaboro - same vigla, se ne eĉ pli aktiva ol kunlaboro de la ĝemelurbaj 
sportistoj, muzikistoj, instruistoj - la kunlaboro praktike utila por ambaŭ urboj, do 
la kunlaboro, dank’ al kiu, grandparte, Tiĥvina E-klubo (TiEK) posedas kaj sub- 
tenas sian aŭtoritaton, estimatan de ĉiuj urbaj instancoj. 

Se oni rakontu nur pri la vojaĝoj - ĉiu el tiuj multnombraj estas zorgeme prepa- 
rata de ambaŭ flankoj. Ankaŭ la vican, kvinan viziton de la francoj ni estis pre- 
parantaj preskaŭ dum unu jaro. Dum la preparado estis pridiskutita kaj fmpolurita 
programo de la vizito, preparitaj ĉiuj necesaj dokumentoj, sukcese superitaj ĉiuj 
nepraj formalaĵoj... Fine, la 3-an de septembro, en la flughaveno Pulkovo ni 
renkontis la seppersonan gastaron, gvidatan de la brava prezidanto de la Norman- 
dia E-societo, s-ro Gerard Senecal. Du el la alvenintoj vizitis nin jam la trian fojon, 
unu - la duan, ceteraj kvar venis al ni unuafoje. 

Restado de la ĝemelurbaj gastoj en Tiĥvin daŭris kvar tagojn, kaj la tagoj estis 
tiom eventoplenaj, ke la francoj, loĝigitaj en esperantistaj familioj, venadis al siaj 
provizoraj hejmoj nur por tuja enlitiĝo kaj ekdormo. Okazis renkontiĝo kun la anoj 

de rusa-franca societo de amikeco, vizi- 
tado de la urbaj vidindaĵoj kaj busa 
ekskurso al du antikvaj monaĥejoj, in- 
tervjuoj por la urbaj amaskomunikiloj 
kaj amasa elurbiĝo por kantado- 
ŝaŝlikumado. La programon kronis la 
lasta amika vespero, okazinta en la art- 
lemejo nome de Rimskij-Korsakov. 

Unua parto de la vespero estis ĉarma 
koncerto. La salonon plenigis ne nur la 
francaj gastoj kaj lokaj esperantistoj, 
sed ankaŭ reprezentantoj de la ur- 
bodomo kaj urbaj amaskomunililoj, in- 
vititaj geamikoj... Ne mankis kantado 
ankaŭ dum la dua parto, kiu pasis ĉe la 
servita tablo en alia salono de la sama 
artlernejo - ĉi-foje sonis ĉefe komunaj 
kantoj - la francaj kaj ankaŭ niaj Oraj, 
kiujn la gastoj fervore subtenis, konsultante la tekstolibretojn... La sekvan matenon 
buseto forveturigis la gastojn al Sankt-Peterburg. 

Endas diri, ke, por akcepto de la franca esperantista gmpo, TiEK ricevis gravan 
materialan subtenon. Nin helpis la urbestraro, provizinte per buseto por preni la 
gastojn en Pulkovo kaj por revenigi ilin al Peterburgo. Kelkaj urbaj firmaoj spon- 
soris nin finance - tio ebligis senpagan restadon de la gastoj en Tiĥvin sen damaĝi 
la buĝeton de lokaj esperantistoj. 

Sed la programo de niaj gastoj ne estis elĉerpita. Dum la sekvantaj kvar tagoj ili 
restadis en Sankt-Peterburg, ĝuante belaĵojn de la urbego. Poste, sub lerta gvido de 
Svetlana Smetanina (apartan dankon al ŝi de TiEK!) la francoj vizitis la urbojn 
Ivanovo, Pljos, Paleĥ, Suzdalj, fininte per kelktaga restado en Moskvo. Kun abunda 
provizo da impresoj kaj suveniroj ili flugis hejmen nur la 21-an de septembro. 

Ĉu oni finu per in- 
formo, ke la reciproka viz- 
itado daŭras plu? Do jes, 
ĝuste nun, finseptembre, 
unu el la gastigantoj, es- 
perantistino Gadela Osi- 
pova, ene de la delegitaro 
de la tiĥvina amikec- 
societo, estas en Herou- 
ville Saint Clair. 

Mikaelo Bronŝtejn 
(Tiĥvin) 

■► 4444 + 4 * 4 * 44 + 444444444 * ku/tura revuo 

_ 

Mikaelo Bronŝtejn (Tihvin) 

Inter junaj koroj 

raportetoj pri IJK-67 1 

6 . 

Ekster junulara vervo 
lokas sin la libroservo. 

Triste en solec’ intima 
povra Cibulevskij Dima 
de mateno ĝis vespero 
ĉiutage kun espero 
pri alven’ de aĉetantoj 
sidas tie. Tamen vantaj, 
ekskursantaj aŭ kantantaj, 
dancetantaj, diboĉantaj, 
plu ignoras aĉetantoj 
(pli precize - aĉetuntoj) 
tablojn kun ne tro abundaj, 
sed sufiĉaj por kontento 
trezorejoj de T prudento. 

Nova PIV sopiras linda 
apud Kolker kompatinda. 

Kun mamute muta voko 
gvatas mia librostoko, 
kaj du Melnikov en fin’ - 
Aleksandr kaj Valentin. 

L’ kovrilpaĝojn kovras polvo... 

Ĉu ekzistas ia solvo 
por al la libraro ligi 
T junularon? Por legigi? 

Mi ne scias... 



1 Daŭrigo, la komencon vidu en REGo, Ns 4 (65), aŭgusto 2011, p. 4 

7. 


Mi salutas vin, brila Kievo, 

Olda princ’ kun animo infana! 

Ni promenas. Varmego kaj revo 
estas nia etos’ akompana. 

Ni promenas. La esperantistoj 
amasiĝas por gaja marĉando 
apud la suveniroj turistaj. 

L’ serpentuma pavima rubando 
gvidas suben kun stumblo kaj ŝvit’ 
al alia rubando, la Dnepra, 
al la savo, al ĝua eksid’, 
al trinkado enombra, la nepra, 
al trankvila gapado ĉirkaŭen. 

Per cent mil rutinaĵoj taŭzata, 
hejmen hastas Kievo jam, aŭ en 
manĝejegon kun nomo “Puzata 
hata”, kio signifas “Kaban’ 
kun ventrego” - la nom’ simpatia. 
Vizitindas. Sed gvidas elan’ 
al belaĵoj - ĉi tia, kaj tia... 

Ni promenas. Per milda seren’ 
nin Kievo vespera dorlotas, 
kvazaŭ guston de tiu promen’ 
enanimen por ĉiam enfotas. 

8 . 

Ĉu nun mi raportu pri la junulinoj? 
Ho jes! Ili ĉarmas. 

Kaj, spite la aĝon, 1’ viraĉaj inklinoj 
en mi ekalarmas. 

Ja tiom da lumo al mi elradias 
1’ okuloj senĝenaj! 

Ja la ruzulinoj perfekte konscias, 
ke 1’ movoj promenaj 
de ĉiuj ĉi pufaj kaj molaj trezoroj, 
gapataj avide, 

enorman eksciton en cerboj kaj koroj 

flamigas. Kaj mi de 

1’ vertiĝo min savas per tuja eksido 

kaj flankenrigardo, 
kredante, ke ĉiu havigas al si do 
porcion da ardo, 

fuĝante de memkompreneblaj difinoj, 
tro klaraj por mi, kaj 
veante: - Ho, ili ja estas filinoj 
de miaj amikoj! 


9. Kanto por IJK 

Saluton, la gent’ nekonata, 
kun svaga scivol’ alveninta 
al mia vojeto malglata, 
al mia destino absinta. 

Ĉe mia fidela gitaro, 
senbride kantema inklin’, 
mi kantu hodiaŭ al vi, junularo, 
kun kred’, ke vi aŭdas min. 

Entute sen celo edifa, 

nur por amikiĝo sincera, 

mi venis kun koro soifa 

al la alparolo senpera, 

por tuŝi la kordojn misterajn 

ne nur de 1’ fidela gitar’, 

sed ankaŭ kaŝitajn, ensinajn, intemajn 

en via anim’, junular’. 

Kredeble, sukcesos kompreni 
ni unu alian sen peno. 

Rigardoj atestos ja, ke ni 
similas en nia sinteno 
rilate al am’ kaj molesto, 
kruelo, kompato, naiv’. 

La horon por la kantoplena kunesto 
donacas hodiaŭ la viv’. 



Saluton, la gent’ nekonata!.. 


10 . 

Mi konstatu kun cert’, 

ke dum mia koncert’ 
ensalone ne estis dormantoj. 

La surplanka publik’ 
kun aplaŭd’, sen implik’ 
perceptadis la vortojn de 1’ kantoj. 


Mi konfesu, ke min 

la enigma fascin’ 

kaptis tuj, kvazaŭ viv-aksiomo: 

kiel juna stalon’ 

kun la tuta salon’ 

dancis mi dum koncerto de JoMo. 

Mi aludu, ke por 
ven’ de pac’ al la kor’ 
la muzik’ devas esti mistero. 

Lulis min en bonfart’ 
la koncert’ de Ĵomart’ 
kaj Nataŝa dum paca vespero. 

Mi observis kun mir’, 

ke 1’ publik’ en delir’ 

kantis kune kun Martin en aŭlo, 

kaj akceptis kun laŭd’, 

per senlaca aplaŭd’ 

la kortuŝan kantadon de Paŭlo. 

Furiozis publik’ 
ĉe Johannes, Pafklik’, 

Ukraina teamo, Sergeo, 

Lena, Paŭloj -jam du!.. 

Kuris temp’ sen enu’ 

Gis la fma koncert’ - apogeo. 



Iu diros, ke tro. 

Iu diros, ke pro 

la koncertoj maldonnon li spertis. 
Sed ja estis etos’, 
kaj inspir’ kaj ripoz’! 

Sekve, ni ne malbone koncertis. 

11 . 

La sun’ inkandeska surstrate 
ŝvitigas nin tro senkompate, 
des pli dum la busa vojaĝo - 
al la hospital’, ne al plaĝo. 

Sed ŝvitas fervore mi, ĉar 
dum horo mi kun amikar’ 
aspiras al nia fidela 
malsana amik’ Mikaelo. 
Anstataŭ gvidado IJK-e 
Li estas - ho, ve! - aliloke, 
en la dekunua etaĝo 
de la hospital’. Sen kuraĝo 
la nazon enĉambren mi ŝovas, 
rigardas ĉirkaŭen kaj trovas, 
ke brave - mi diru honeste - 
aspektas amiko Lineckij. 

Jes, pala, sed plu ambicia, 
agema kaj plenemocia, 
perdinta neniom da ventro, 
kun vervo, racio, prudento 
ektraktas IJK-ajn problemojn... 
Ni tamen evitas la temojn 
kun ajna danĝer’ por la koro. 

Ne pensu li nun pri 1’ laboro, 
ne prenu 1' problemojn enkapen, 
saniĝu sen strebo eskapen 
kaj multajn jardekojn pluvivu - 
Amegu! Agadu! Aktivu! 

12 . 

Eŭgeĉjo, amik’ kun grumblemo, 

verŝajne, denaska, 

kun barb’, bonkorec’, babilemo, 

en tag’ antaŭlasta 

IJK-on subite alvenis 

kaj trovis kun miro, 

ke lin junularo atentis 

nur per preteriro. 

Nur mi, la oldulo, brakumis 
Eŭgeĉjon amike. 

Li ĝojis, sed tuj ekgrumblumis: 
- Supozis ja mi, ke 
la famo pri mia agado 
ankoraŭ radias! 

Sed la junulara movado 

nenion eĉ scias, 

pri ni, veteranoj, portintaj 

la lingvon en tuto 

por ili, ludintaj-dancintaj... 

Kaj nun - sen saluto 
Renkontas nin la posteuloj... 


Mi diris: - Eŭgeĉjo, 

Fajfetu pri viaj postuloj. 

Plej gravas, ke 1’ meĉo 
post flugo kun temp’-papilio 
nun estas en manoj 
de 1’ nova generacio - 
tre ĉarmaj infanoj. 

Do certe, la lingvo penetre 
pluvivos en mondo. 

Ridetu al ili. Kaj nepre 
vin trafos respondo. 


NOVA ELDONO DE LA FUNDA- 
MENTO 

Ce la eldonejo Impeto aperis nova libro: 
L.L. Zamenhof. Fundamento de la inter- 
nacia lingvo Esperanto. Represo de la 2-a 
eldono de “Posrednik”, 1911 (A1 centjariĝo 
de la 2-a eldono en la eldonejo “Posrednik”). 

Pliajn informojn eblas ricevi en la retejo 
de eldonejo: 

<http ://www. impeto. tro vu. c om/zam3 >. 

Loĝantoj de Rusio jam povas mendi la 
libron perpoŝte: 

<http://lernolibro.ru/zamenhof20 11>. 

<reu-agado> 

"Velura sezono-16" 

La 22-an - 30-an de julio en Jalto okazis 
arta E-festivalo “Velura sezono-16”. Krom 
18 jaltanoj ĝin partoprenis 33 esperantistoj 
el 13 landoj, kiuj venis karavane post IJK- 
67; el Rusio estis 5 personoj. 

La karavano estus pli multenombra, se 
ne konstante aperanta en anonctabulo de la 
kongreso misinformado pri neceso alsendi 
monon ĝis la 15-a de majo por aĉeti biletojn 
el Kievo al Krimeo (dum en retejo de la 
festivalo la limdato estis junio). Alia 
malbonaĵo estis, ke nur en la tria informilo 
de la kongreso aperis nomoj de kantistoj kaj kantgrupoj, partoprenontaj la koncertojn. 
Tial organizantoj de la postkongreso ne povis anticipe inviti ilin al la festivalo... Dum 
la postkongreso la kongresintoj interŝanĝis impresojn pri la kongreso. Plejmulto 
esprimis opinion, ke ĝi estis organizita malorde, sed tutegale estis mojosa kaj bonetosa. 

La programo de la postkongresa festivalo estis riĉa kaj bone organizita: koncertoj, 
ekskursoj, turistaj marŝoj. 

Solena malfermo kaj koncerto de Pavel Moĵajev okazis en la urba biblioteko, kies 
fondinto kaj unua direktoro estis fama Esperanto-pioniro Nikolaj Borovko. 

Okazis prezento de la spektakloj “Masko”, “Longa lango” kaj “Dramo” de la jalta 
E-teatro “Improvizo”. Revenis tradicio de la unuaj festivaloj “Velura sezono”: la 
fondinto kaj la direktoro de la fama livadia orgena halo okazigis por la festivalanoj 
koncerton. 

La partoprenantoj kaj organizantoj restis tre kontentaj. En urbaj kaj respublikaj 
retejoj aperis pozitivaj informoj pri la postkongreso. 

Jefim Zajdman (Ukrainio) 












“The UniversalLanguage”- “La universala lingvo” 


“Ĉapeloj” 


“Conlang” 


Filmoj de la Esperanta Kinofestivalo 


SENMOVA 

< uucn muSrT mu kw!*T ictki] 


















